text:
Башҡорт академия театрында Василий Шукшиндың хикәйәләре буйынса спектакль әҙерләйҙәр
Март башында уҡ Мәжит Ғафури исемендәге Башҡорт дәүләт академия драма театры сәхнәһендә Василий Шукшиндың хикәйәләре буйынса спектакль ҡуйыласаҡ. Башҡорт драма театрының баш режиссеры Айрат Абушахманов һөйләүенсә, уны бер юлы өс режиссер әҙерләй: Айрат Әхтәм улы үҙе, йәш режиссер Арыҫлан Йәнбәков һәм режиссер ассистенты Илсур Ҡаҙаҡбаев.
— Шукшин менән бәйле беҙҙә бик ҡыҙыҡлы хәл килеп сыҡты. Былтыр беҙ уның әҫәрҙәренең береһен сәхнәләштереүгә Бөтөн Рәсәй грантын яуланыҡ, ләкин төрлө сәбәптәр арҡаһында Шукшин материалы өҫтөндә эшләү туҡталып ҡалды. Шул уҡ йылда беҙ Чеховтың «Туй»йын әҙерләнек һәм «грант»ҡа ошо спектаклде ҡуйырға ҡарар иттек. Әммә Мәскәүҙә быны ҡабул итмәнеләр, һәм беҙ ҡайтанан Шукшинға әйләнеп ҡайттыҡ, — тип һөйләй ул.
Шукшиндың «Итектәр», «Ҡояш, ҡарт һәм ҡыҙ», «Ныҡыш», «Степка», «Мунса һәм баҡса хужаһы», «Ышанам!» хикәйәләре буйынса «Ҡыҙыҡ был тормош!..» тигән спектакль әҙерләнде.


c: text/html

text:
Баҫыу эштәре 20 апрель тирәһендә башланасаҡ
Республика аграрийҙары яҙғы баҫыу эштәрен апрелдең 20-ләрендә башлаясаҡ. БР Ауыл хужалығы министрлығының үҫемлекселекте интенсификациялау бүлеге белгестәре ошондай прогноздар бирҙе. Бөгөн ҡар йылдам ирей, ләкин ҡарҙан тулыһынса әрселгән баҫыуҙарҙа ла ер туң әле. Республиканың үҙәк райондары игенселәре дым ҡаплауға барыһынан да алдараҡ төшөргә тейеш. Ҙур тигеҙ баҫыуҙар тап ошонда урынлашҡан.
Республиканың агрономия хеҙмәте белгестәре дым ҡаплауға төшкәнгә тиклем күп йыллыҡ үләндәр һәм ужым культураларына ашлама индерергә тәҡдим итә. Ашлама индереүҙе саҡ ҡына туң ерҙә үткәреү файҙалыраҡ буласаҡ. Шул уҡ ваҡытта ауыл хужалығы предприятиеларындағы минераль ашламалар запасы борсолоу тыуҙыра. Бөгөн республика буйынса һәр гектарға 21 килограмм урынына 8 килограмм ғына ашламалар запасы булдырылған. Агрономия конференцияларында минераль ашламалар һатып алыуға субсидиялар биреү өс культураны: кукуруз, шәкәр сөгөлдөрө һәм бойҙай үҫтереү өсөн генә һаҡланыуы хаҡында күп тапҡырҙар телгә алынды. Шуның менән бәйле ауыл хужалығы предприятиелары тупраҡтың уңдырышлылығын күтәреү өсөн средстволар һатып алыу тураһында үҙҙәре хәстәрлек күрергә тейеш.
Алдағы баҫыу эштәренә яғыулыҡ-майлау материалдары менән тәьмин итеү мәсьәләләре хәл ителгән тиерлек. Хәҙер бурыстары булмаған ауыл хужалығы предприятиеларына яғыулыҡ һатып алыуға республика бюджетынан өҫтәмә субсидиялар бүлеү бара. Был маҡсаттарға бюджеттан 389 миллион һум бүленгән.
Тупраҡта дым запасы етерлек булмау һәм синоптиктар яҙын күп яуым-төшөм вәғәҙә итмәү сәбәпле, БР Ауыл хужалығы министрлығы белгестәре аграрийҙарҙы сәсеүҙе ҡыҫҡа агротехник сроктарҙа үткәрергә саҡыра.

robotstxt: allowed

filter: keep


text:
Республикала ужым культураларын сәсеү эштәре 78 процентҡа үтәлгән
ӨФӨ, 2014 йыл, 12 сентябрь. /«Башинформ» мәғлүмәт агентлығы, Илья Спиридонов/.
Башҡортостанда ужым культуралары 430 мең гектарҙа сәселгән, ул пландың 78 процентын тәшкил итә, тип хәбәр иттеләр БР Ауыл хужалығы министрлығының матбуғат хеҙмәтенән.
Әбйәлил, Әлшәй, Белорет һәм Шаран райондары хужалыҡтары сәсеү эштәрен тулыһынса тамамлаған. Тағы ла биш районда ужым культуралары 90 һәм унан да күберәк процентҡа үтәлгән.
Иҫегеҙгә төшөрәбеҙ, быйыл ужым культураларына республикала 550 мең гектар бүленгән.


text:
Өфө нефть эшкәртеү заводында янғын сыҡты Фото: Олег Яровиков | Видео: БашДТП
Өфө нефть эшкәртеү заводында янғын сыҡты
Өфө нефть эшкәртеү заводында янғын сыҡты Фото: Олег Яровиков | Видео: БашДТП
ӨФӨ, 2016 йыл, 17 март. /«Башинформ» мәғлүмәт агентлығы, Артур Басиров/.
Кисә Өфөлә нефть эшкәртеү заводында янғын сыҡты. «Башнефть-Өфө нефть эшкәртеү заводы» филиалы биләмәһендәге тауар етештереү паркында дизель яғыулығы янды.
Республика буйынса Ғәҙәттән тыш хәлдәр министрлығы мәғлүмәттәре буйынса, киске сәғәт 12-се 11 минутта ут сығыуы тураһында хәбәр килә. Янғын һәм авария хеҙмәттәренең оператив эш итеүе һөҙөмтәһендә төнгө 1-се 18 минутҡа янғын һүндерелә. Ҡорбандар һәм зыян күреүселәр юҡ.
«Башнефть» компанияһының матбуғат хеҙмәте хәбәр итеүенсә, ваҡиға производстволағы эшкә йоғонто яһамаған. Уның сәбәптәрен асыҡлау өсөн комиссия төҙөлгән.


text:
Төбәктең ЮНЕСКО хәрәкәте активистары - Бөйөк Британияла
Башҡортостан Республикаһының ЮНЕСКО эштәре буйынса комитетының Халыҡ-ара проекттар планына ярашлы һәм Рәсәй Федерацияһының ЮНЕСКО эштәре буйынса комиссияһы ярҙамында «Европа контексында креатив компетенциялар» халыҡ-ара мәғариф проекты тормошҡа ашырыла. Был проект сиктәрендә БР ЮНЕСКО эштәре буйынса комитеты делегацияһы 23 мартта Лондонға юлланды. Бөйөк Британияның баш ҡалаһында делегация 5 апрелгә тиклем була. Делегация составына республикалағы ЮНЕСКО хәрәкәтенең йәш активистары – Өфө, Салауат, Сибай ҡалаларынан мәктәп уҡыусылары, студенттар һәм уҡытыусылар инде, тип хәбәр иттеләр төбәктең ЮНЕСКО эштәре буйынса комитетының матбуғат хеҙмәтенән.
Бөйөк Британияның ЮНЕСКО эштәре буйынса милли комиссияһының проекттарҙы һәм программаларҙы тормошҡа ашырыу буйынса тәжрибәһен өйрәнеү, Лондонда ЮНЕСКО-ның Бөтә донъя мираҫы объекттары менән танышыу халыҡ-ара проекттың төп маҡсаты булып тора. Делегация ағзалары инглиз теле курстарына йөрөйәсәк. Шулай уҡ ЮНЕСКО-ның Лондондағы ассоциацияланған мәктәбе уҡыусылары менән осрашыу барышында Башҡортостан Республикаһының презентацияһы үткәреләсәк.
Бынан тыш, сәфәр сиктәрендә Бойондороҡһоҙ Дәүләттәр Берләшмәһе, сит илдәрҙә йәшәгән ватандаштарыбыҙ эштәре һәм халыҡ-ара гуманитар хеҙмәттәшлек буйынса федераль агентлыҡтың Бөйөк Британиялағы Вәкиллегендә осрашыу ойоштороласаҡ. Сара барышында мәғариф өлкәһендә, шулай уҡ йәштәр менән алмашыу йәһәтенән уртаҡ проекттарҙы тикшереү планлаштырыла.


text:
1 апрелдән төбәктә хеҙмәт пенсияһының уртаса күләме 10 мең 85 һумға тиклем артасаҡ
Башҡортостанда хеҙмәт пенсияһы күләме 3,3 процентҡа артасаҡ. Рәсәй Хөкүмәте 1 апрелдән пенсия күләмен индексациялау коэффициенттарын раҫланы. Арттырылған түләүҙәр билдәләнгән графикка ярашлы 3 апрелдән башҡарыласаҡ.
Был категория граждандары өсөн пенсия күләме быйыл икенсегә арттырыла. 1 февралдән хеҙмәт пенсиялары 6,6 поцентҡа индексацияланғайны инде.
— Индексациялау һөҙөмтәһендә республикала хеҙмәт пенсияһының уртаса күләме 9800 һумдан 10085-кә тиклем артасаҡ, — тип хәбәр итте «Башинформ» агентлығына Рәсәй Пенсия фонды Идараһы ағзаһы, Башҡортостан Республикаһы буйынса идарасы Фоат Хантимеров. – Социаль пенсияларҙың уртаса күләме республикала 1 апрелдән 6024 һум тәшкил итәсәк.
Пенсия ведомствоһынан аңлатыуҙарынса, ике пенсия алған кешеләрҙең ике түләүе лә артасаҡ. Уларҙың уртаса күләме, пенсия алыусының категорияһына ҡарап, 16800 һумдан алып 25400-гә тиклем тәшкил итәсәк.
1 апрелдән граждандарға айырыуса ҙур ҡаҙаныштары өсөн тәғәйенләнгән өҫтәмә матди тәьминәт күләме 1,81 поцентҡа арта. Шулай уҡ Советтар Союзы, Рәсәй Федерацияһы Геройҙарына, Социалистик Хеҙмәт Геройҙарына, Ленин, «Ватан алдындағы ҡаҙаныштары өсөн» ордендары менән наградланған граждандарға өҫтәмә түләүҙәр күләме арттырыласаҡ. Бынан тыш, саҡырыу буйынса хәрби хеҙмәткә алынған хәрби хеҙмәткәрҙәргә, уларҙың ғаилә ағзаларына һәм радиацион һәләкәттәр һөҙөмтәһендә зыян күргән граждандарға инвалидлыҡ буйынса пенсия күләме арттырыласаҡ.


text:
Башҡортостанда 2014 йылдағы һайлауҙарға журналистарҙы аккредитлау башланды
ӨФӨ, 2014 йыл, 9 сентябрь. /«Башинформ» мәғлүмәт агентлығы, Ғәлиә Нәбиева/.
Башҡортостанда ваҡытынан алда республика Президенты һайлауҙарын яҡтыртыуға киң мәғлүмәт сараларын аккредитлау башланды. Тауыш биреү көнөнә тиклем биш көн ҡалды.
БР Үҙәк һайлау комиссияһының мәғлүмәт үҙәге 2014 йылдың 14 сентябрендә Өфө ҡалаһы, Зәки Вәлиди урамы, 46, 601-се бүлмәлә 8 сәғәттән алып 21 сәғәткә тиклем эшләйәсәк.
Аккредитлауға заявкала киң мәғлүмәт сараһы атамаһын, журналистың фамилияһы, исемен, атаһының исемен, уның бәйләнеш телефондарын һәм электрон почта адресын яҙырға кәрәк.
Заявкалар электрон почта буйынса ҡабул ителә: pressa@cikrb.ru (матбуғат киң мәғлүмәт саралары), Larisa@cikrb.ru (телерадиотапшырыуҙар ойошмалары, мәғлүмәт агентлыҡтары, селтәр баҫмалары).
Акредитлау 2014 йылдың 11 сентябрендә 17 сәғәткә тиклем уҙғарыла. Бәйләнеш өсөн телефондар: (347) 218-11-14, 218-11-15.


text:
Фото:
Рөстәм Хәмитов Өфөләге социаль ашхананы ҡараны
Фото:
Башҡортостан Президенты Рөстәм Хәмитов былтыр апрель айында Өфөнөң Киров районында асылған социаль ашхананы барып күрҙе. Ул килгән ваҡытта 60-ҡа яҡын кеше – башлыса, балалары менән әсәйҙәр төшкө аш ашай ине.
Республика башлығына һөйләүҙәренсә, социаль йәһәттән яҡланмаған граждандар: инвалидтар, күп балалы әсәләр, аҙ тәьмин ителгән һәм тулы булмаған ғаиләләр, ауыр хәлдә ҡалған һәм даими йәшәү урыны булмаған граждандар социаль ашхана хеҙмәттәренән файҙалана ала.
Барыһына ла аштарының тәмле булыуын теләп, Рөстәм Хәмитов халыҡ менән ашхана эшмәкәрлеге, ризыҡтарҙың һәм хеҙмәтләндереүҙең сифаты, ассортимент тураһында һорашты.
— Бик тәмле ашаталар, һәр ваҡыт аш-һыуҙы төрләндереп торалар. Бөгөн, мәҫәлән, борщ, гуляш менән ҡарабойҙай бутҡаһы, помидорҙан салат, емеш-еләк, компот тәҡдим ителә. Балалар туңдырмаға шатлана, — тип тәьҫораттары менән уртаҡлашты күп балалы әсә Гөлнара Бакирова.
Иптәше менән ул алты бала – биш ҡыҙ, бер малай тәрбиәләй. Олоһона – 18, кинйәһенә — ике йәш. Күп балалы әсәнең һаман «Әсәлек даны» миҙалы менән наградланмауын ишеткәс, Президент Бакировтар ғаиләһен дүшәмбегә Республика Йортона саҡырҙы.
— Миҙалды һеҙгә шәхсән үҙем тапшырам, — тине Рөстәм Хәмитов.
Ошондай йәмәғәт туҡланыу учреждениелары тураһында һөйләшкәндә Башҡортостан башлығына Өфөлә бөгөнгө көндә ни бары ике социаль ашхана эшләүе тураһында әйттеләр: икенсеһе – Черниковканың Ҡулса урамында, ул былтыр июндә асылған. Ике ашхана ла Өфөнөң Мәктәп һәм балалар туҡланыу комбинаты филиалдары нигеҙендә эшләй. Ял һәм байрам көндәренән башҡа, көн әйләнәһенә бында яҡынса 60-лаған кеше туҡлана. Бынан тыш, граждандар өсөн психологтар һәм юристарҙың консультациялары ла ойошторолған.
БР хеҙмәт һәм социаль яҡлау министры Ленара Иванова билдәләүенсә, ошондай уҡ ашханалар Благовещенда, Көйөргәҙе, Иглин һәм Туймазы райондарында ла эшләй.
— Был тәжрибәне бүтән район һәм ҡалаларҙа ла ҡулланыуға индерәсәкбеҙ, — тип вәғәҙә итте ведомство башлығы.
— Бындай ашханалар республиканың һәр районында һәм ҡалаһында булырға тейеш, — тип һыҙыҡ өҫтөнә алды Президент.
Президент персоналға күсә барыусы график буйынса эшләргә тәҡдим итте, был осраҡта ашханалар ял һәм байрам көндәрендә лә асыҡ буласаҡ.
Рөстәм Хәмитов комплекслы тулы төшкө аштың яҡынса хаҡтары менән ҡыҙыҡһынды.
— Уртаса алғанда ул 60 һумға тиң, меню һәр 10 көн һайын яңыртыла, — тип яуап бирҙеләр Президентҡа.
— Ә өҫтәп аш һалаһығыҙмы? – тип һораны Рөстәм Хәмитов ашнаҡсыларҙан.
— Әлбиттә, шунһыҙ булмай, — тип яуап бирҙеләр уға.
Асылғанынан алып Рабкоров, 20 адресы буйынса урынлашҡан ашхананың хеҙмәттәренән 600 кеше файҙаланған: былтыр апрелдән алып 360 кеше ашханаға йөрөһә, быйыл уның хеҙмәттәренән 240 кеше файҙаланған. Әммә Президент менән әңгәмә барышында асыҡланыуынса, ашханаларға ихтыяж күпкә ҙур. Бөгөн уларға бер нисә мең өфөлө мохтаж. Әйткәндәй, хакимиәт башлығы Ирек Ялалов әйтеүенсә, баш ҡалала 22 мең аҙ тәьмин ителгән ғаилә йәшәй, шуларҙың 1,5 меңе мохтажлыҡ кисерә.
Ашхананан һуң Рөстәм Хәмитов яҡындағы «Универсам»ға инеп сыҡты, унда урындағы тауарҙар ассортименты менән танышты. Байтаҡ продукттарҙың – колбаса ит, сыр, майҙарҙың – күрше төбәктәрҙән килтерелеүе асыҡланды. Президент урында етештерелгән продукттарға өҫтөнлөк бирергә саҡырҙы. Республика башлығы биҫтә халҡы менән аралашып, баҙар етәкселегенә бинаны ремонтларға һәм эргә-тирәһен төҙөкләндерергә кәрәклегенә иғтибар итергә саҡырҙы.
— Бигерәк төҫһөҙ бина, ремонт эшләргә, фасадын тәртипкә килтерергә кәрәк, — тип ҡәнәғәтһеҙлек белдерҙе Рөстәм Хәмитов. – Алты арендатор тәртип булдыра алмай, табыш алыуҙарын ғына белә. Ә халыҡҡа матур сауҙа үҙәге кәрәк.


text:
Презентация аы тлек 5 кл
ay_tlek_5_kl.ppt
- Размер: 353 Кб
- Количество слайдов: 11
Описание презентации Презентация аы тлек 5 кл по слайдам
Лат-лат т л артында АйбулатӨҫ ә а- а- а Ҡ ҡ ҡа- а- аҠ ҡ ҡ Ашап ултыра бут а. ҡ Ты-ты-ты Сыная ты й ала ты ҡ ә ҡ ҡСыная ты й ала тыҡ ә ҡ ҡ Та-та-та р са я ылыш тота. Һә ҡ ң
б йл нешт р тҺүҙ ә ә ә өҙө һөтлө һалҡын ҡайнар тоҙло тәмле майлы сәйсәй һөтһөт ашаш сәйсәй ҡыяр бутҡа
Составьте предложения Мин һөтлө һалҡы нн ҡайна рр сәйсәй һөтһөт ашаш яратам. .
Составьте предложения Ми. Ми н н тоҙло тәмл ее майл ыы сәйсәй ҡыяҡыя рр бутҡ аа ашарғ аа эсерг әә ярата мм
Икм. Икм кәкә Икм әкте кем дә ярата: Минең әсәй, атай ҙа, Ағайым да, апайым да, Өләсәй, олатай ҙа. Тәмләп-тәмләп ашай уны Һеңлем дә, энекәш тә, Дуҫтарым да, әле миңә Таныш түгел иптәш тә.
Икмәк ил байлығы. Икмәктән оло булма. Икмәк аша атлама. Икмәктең валсығын да ергә ҡойма.
лек эшеҺүҙ Ярата – любит Ашай – кушает, естест Эсә — пьет Яратмай – не любит Ашамай – не кушает, не ест Эсмәй – не пьет
Айрат т ярата. Айрат т эс. һө һө ә Айг л т яратмай. Айг л т ө һө эсм й. ә
Айг л аш ярата. Айг л аш ашай. ө ө Айрат аш яратмай. Айрат аш ашамай. .
Айрат ҡоймаҡ яратмай. Айрат ҡоймаҡ ашамай. Айгөл ҡоймаҡ ярата. Айгөл ҡоймаҡ ашай. .
Айрат бутҡа ярата. Айрат бутҡа ашай. Айгөл бутҡа яратмай. Айгөл бутҡа ашамай.


text:
Башҡортостан журналистары V Бөтә Рәсәй “Берҙәм Рәсәй” медиафорумында ҡатнаша
Бөгөн, “Берҙәм Рәсәй” партияһының XI сьезы алдынан, Санкт-Петербургта V Бөтә Рәсәй “Берҙәм Рәсәй” медиафорумы бара.
Иҡтисадты модернизациялау – Рәсәй киләсәгенең нигеҙе, илде модернизациялауҙа “Берҙәм Рәсәй” бурыстары һәм сәйәси системаның роле – медиафорумдың көн тәртибендә тап ошо һәм башҡа көнүҙәк мәсьәләләр ҡараласаҡ. Уның эшендә “Стратегия-2020” форум секциялары эксперттары, “Берҙәм Рәсәй” әңгәмәләшеү партия клубтары вәкилдәре, Дәүләт Думаһы депутаттары, билдәле йәмәғәт эшмәкәрҙәре, федераль, төбәк һәм сит ил матбуғат саралары журналистары ҡатнаша.
Башҡортостандан медиафорумда “Башинформ” мәғлүмәт агентлығының генераль директоры Юнир Аҙнабаев, “Башҡортостан” телерадиокампанияһының ижтимағи-сәйәси тапшырыуҙар ижади берекмәһе етәксеһе Азат Ғиззәтуллин һәм оператор Ришат Мөхөтдинов, “Берҙәм Рәсәй.Башҡортостан” гәзитенең баш мөхәррире Ринат Миһранов, “Берҙәм Рәсәй.Башҡортостан” гәзите хәбәрсеһе Гөлнара Мәүлиева, “Башҡортостан” гәзитенең баш мөхәррире Рәлиф Кинйәбаев, “Республика Башкортостан” гәзитенең баш мөхәррире Татьяна Сырвачева, “Ҡыҙыл тан” гәзитенең баш мөхәррире Фаил Фәтхетдинов, “Уфимские ведомости” гәзитенең һәм “Уфа” журналының баш мөхәррире Галина Ишмөхәмәтова ҡатнаша.
Көндөң тәүге яртыһында “Иҡтисадты модернизациялау – Рәсәй киләсәгенең нигеҙе” беренсе секцияһы сиктәрендә “Илде модернизациялауҙа “Берҙәм Рәсәй” бурыстары һәм сәйәси системаның роле” темаһына асыҡ һөйләшеү үтте. Унда “Эксперт” журналының баш мөхәррире Валерий Фадеев, Һөҙөмтәле сәйәсәт фонды директоры Глеб Павловский, Сәйәси конъюнктура үҙәгенең генераль директоры Алексей Чеснаков ҡатнашты. Медиафорум үҙенең эшен биш секция буйынса дауам итәсәк: ”Идеология һәм программа документы”, “Социаль һәм сәйәси проекттар”, “Партия төҙөлөшө һәм партия эшенең көнүҙәк мәсьәләләре”, “Иҡтисадты һәм социаль тармаҡты модернизациялау мәсьәләләре”, “Инфраструктура, инвестициялар һәм инновациялар өлкәһендә сәйәси проекттар”.
Секция кәңәшмәләрендә XI съезд көн тәртибе мәсьәләләре ҡараласаҡ. Уларҙы тикшереүҙә Партияның юғары советы рәйесе, Дәүләт Думаһы спикеры Борис Грызлов һәм башҡарма власть, әйҙәүсе сәйәсмәндәр, партия етәкселегенең башҡа вәкилдәре ҡатнашасаҡ.
Хәтерегеҙгә төшөрөп үтәбеҙ, медиафорум 2005 йылдан үткәрелә. Уҙған йылдарҙа сәйәсмәндәр, эксперттар, федераль, төбәк һәм сит ил матбуғат саралары журналистарының осрашыу урыны Мәскәү булғайны.


text:
Өфөлә III республика китапханасылар конкурсында еңеүселәр тәбрикләнде
Өфөлә III республика китапханасылар конкурсында еңеүселәрҙе тәбрикләү тантанаһы үтте. Ойоштороусылар булып БР Мәҙәниәт министрлығы ярҙамында Әхмәтзәки Вәлиди исемендәге Милли китапхана менән берлектә «Респект» хоҡуҡ компанияһы сығыш яһаны.
Бәйге 25 марттан 24 майға тиклем үткәрелде. Наградлау тантанаһы Дөйөм Рәсәй китапханалар көнөнә ҡарата ойошторолдо. Конкурста 39 китапханасы ҡатнашты. Ойоштороу комитетын төбәктең мәҙәниәт министры урынбаҫары Рәнис Алтынбаев етәкләне.
Һөҙөмтәлә Баҡалы биләмә-ара үҙәкләштерелгән китапханалар системаһының сектор мөдире Надежда Мамедова Гран-при яуланы. Беренсе урынға – Бәләбәй ҡалаһының Үҙәк китапханаһы хеҙмәткәре Наталия Маликова, икенсе урынға – Туймазы биләмә-ара үҙәк китапханаһының Хоҡуҡи мәғлүмәт үҙәге хеҙмәткәре Эльвира Зиннәтуллина, өсөнсө урынға – Дәүләкән биләмә-ара үҙәк китапханаһы хеҙмәткәре Ильвира Фәтҡуллина лайыҡ булды.
Көнүҙәк, ижади эштәр күп булыу сәбәпле, конкурс жюрийы йәнә 10 өҫтәмә номинация булдырҙы.
Ойоштороусылар билдәләүенсә, республика халҡының хоҡуҡи мәҙәниәт кимәлен арттырыу өлкәһендә хеҙмәттәшлек итеүҙе нығытыу йәһәтенән был мөһим сара булып тора. Бынан тыш, бындай һөнәри бәйгеләр китапханасы һөнәренең абруйын күтәреүгә булышлыҡ итә.


text:
Рөстәм Хәмитов «Өфө» футбол клубы уйынсылары һәм тренерҙары менән осраштыФото: Олег Яровиков
Рөстәм Хәмитов «Өфө» футбол клубы уйынсылары һәм тренерҙары менән осрашты
Рөстәм Хәмитов «Өфө» футбол клубы уйынсылары һәм тренерҙары менән осраштыФото: Олег Яровиков
ӨФӨ, 2016 йыл, 25 май. /«Башинформ» мәғлүмәт агентлығы, Александр Смирнов/.
24 майҙа Өфөләге «Нефтсе» стадионында Башҡортостан Башлығы Рөстәм Хәмитов «Өфө» футбол клубы уйынсылары һәм тренерҙар штабы менән осрашты. Үткән аҙнала улар миҙгелде уңышлы тамамланы һәм Рәсәй Премьер-лигаһында урындарын һаҡлап ҡалды.
Республика етәксеһе футболсыларға яҡшы уйнағандары өсөн рәхмәт белдерҙе һәм клубтың ҡеүәте ҙур булыуын билдәләне.
– Аңлашыла, барыһына ла эшләргә, хаталарҙы, етешһеҙлектәрҙе тикшерергә кәрәк. Әммә ҡеүәт бар. Мин уны команда рухында күрәм, – тине Рөстәм Хәмитов. – Команда рухы миҙгелде уңышлы тамамлауға булышлыҡ итте. Уны 2016-2017 йылдар миҙгелендә лә һаҡларһығыҙ тип ышанам. Әммә яңы ҡаҙаныштарға өлгәшеү бурысы шул килеш ҡала.
Әлеге ваҡытта клубтың киләһе миҙгелгә бюджеты өҫтөндә эш алып барыла, тип хәбәр итте төбәк Башлығы.
– Республика клубҡа төрлө яҡлап ярҙам күрһәтеүен дауам итәсәк. Хәҙер клубтың 2016-2017 йылдар миҙгеленә бюджеты өҫтөндә эшләйбеҙ. Ул лайыҡлы булыр тип ышанам, сөнки һеҙ республиканың, ҡаланың мәнфәғәттәрен яҡлайһығыҙ, – тип билдәләне Рөстәм Хәмитов. – Беҙ бюджетты арттырыу өҫтөндә эшләйәсәкбеҙ тип аныҡ әйтә алам. Иң мөһиме – команда рухы, үҙ өҫтөңдә эшләү, республика, Өфө өсөн яуаплылыҡ тойғоһо.
Башҡортостан Башлығы һүҙҙәренсә, өфөләр ҙур тәжрибә туплаған, хәҙер иһә яҡшы һөҙөмтәгә өлгәшергә кәрәк.
«Өфө» клубы 2010 йылдың 23 декабрендә «Башинформсвязь — Динамо» командаһы базаһында булдырылған. 2012 йылдан ул Милли футбол лигаһында сығыш яһай башланы. Милли футбол лигаһы беренселегенең 2013/2014 йылдар миҙгеле йомғаҡтары буйынса баш ҡала клубы дүртенсе урын алды һәм Премьер-лигала урын яуланы.
2015/2016 йылдар миҙгелендә команда турнир таблицаһында 12-се урынды биләне һәм Премьер-лигала сығыш яһау хоҡуғын һаҡлап ҡалды. Өфөләр 30 уйын үткәрҙе, алты еңеү яуланы, 15 тапҡыр еңелде һәм туғыҙ уйын тигеҙ иҫәп менән тамамланды.


text:
Өфөнән Марсель Сабиров «Голос. Дети» проектында киң билдәле «Джамайка» йырын башҡарҙы Фото: шәхси архив
Өфөнән Марсель Сабиров «Голос. Дети» проектында киң билдәле «Джамайка» йырын башҡарҙы
Өфөнән Марсель Сабиров «Голос. Дети» проектында киң билдәле «Джамайка» йырын башҡарҙы Фото: шәхси архив
ӨФӨ, 2016 йыл, 10 февраль. /«Башинформ» мәғлүмәт агентлығы, Ләйлә Аралбаева/.
20 февралдә Беренсе каналда популяр «Голос. Дети» проектының өсөнсө миҙгеле башлана. «Башинформ» агентлығы хәбәр иткәнсә, Өфөнөң 39-сы гимназияһы уҡыусыһы, Башҡорт опера һәм балет театрының балалар студияһы тәрбиәләнеүсеһе 10 йәшлек Марсель Сабиров проекттың һайлап алыу турын үткән.
Әле Беренсе каналдың эфирында барған йыр конкурсының реклама ролигын йәш өфөлө аса. Ул итальян телендә Робертино Лореттиҙың репертуарынан «Джамайка» йырын башҡара.
100 йырҙан торған исемлектән Марсель уҡытыусыһы Любовь Липатова менән дүрт әҫәр өйрәнгән. Музыкаль мөхәррирҙәр Марсель ошо йырҙы бик яҡшы башҡара тип иҫәпләй. Сәхнә образын малайға проекттың стилистары менән бергә әсәһе, «Башинформ» мәғлүмәт агентлығы журналисы Эльмира Сабирова уйлап тапҡан.
«Сәхнәлә бөтөнләй тулҡынланманым. Мине атайым менән әсәйем, Диана апайым дәртләндерҙе. Бөтә балалар менән дә дуҫлаштым», — тип һөйләне Марсель Сабиров.
Ошо көндәрҙә Мәскәүҙә репетициялар һәм проекттың киләһе этабын төшөрөү дауам итә. Жюри ағзаларының ҡайһыһы Марселде һайлаған һәм йәш өфөлө финалға үтәсәкме-юҡмы, тамашасылар тапшырыуҙы ҡарағас беләсәк.


text:
Республикала 30 градуслыҡ эҫе көндәр тамамлана Фото: автор фотоһы
Республикала 30 градуслыҡ эҫе көндәр тамамлана
Республикала 30 градуслыҡ эҫе көндәр тамамлана Фото: автор фотоһы
ӨФӨ, 2016 йыл, 27 май. /«Башинформ» мәғлүмәт агентлығы, Гөлфиә Акулова/.
Башҡортостан гидрометеорология һәм тирә-яҡ мөхит мониторингы идаралығы синоптиктары республикала һауа шарттарының үҙгәреүе хаҡында хәбәр итә. Алдағы ял көндәрендә төбәктә һалҡынса буласаҡ.
«Көндөҙ температура 20-25 градусҡа тиклем түбәнәйәсәк. Ҡыҫҡа ваҡытлы ямғыр яуыуы, йәшен йәшнәүе, елдең көсәйеүе көтөлә», — тип аңлатма бирҙе Башгидромет белгестәре.
27 майҙа — тағы ла эҫерәк. Шәмбе, 28 майҙа, республиканың төньяҡ райондарында ҡыҫҡа ваҡытлы ямғыр яуыуы, йәшен йәшнәүе ихтимал. Һауа температураһы төндә 11-16, таулы райондарҙа +6 градусҡа тиклем, көндөҙ 24-29 градус. Йәкшәмбе, 29 майҙа, урыны менән ямғыр яуасаҡ, көндөҙ йәшен йәшнәйәсәк. Төндә 10-15, көндөҙ 21-26 градус йылы.
31 майҙан төбәктә һауа температураһының түбәнәйеүе көтөлә.
Йәйҙең тәүге көндәрендә синоптиктар төндә тупраҡта ҡырау төшөүен фаразлай. Һауа температураһы көндөҙ 13-18 градустан күтәрелмәйәсәк.


text:
Башҡортостанда яҡынса 254 мең бала һәм үҫмер ойошҡан ялға йәлеп ителгән
Әлеге ваҡытта Башҡортостанда ялдың, сәләмәтләндереүҙең һәм мәшғүллектең барлыҡ төрҙәренә яҡынса 254 мең бала һәм үҫмер йәлеп ителгән. Был хаҡта «Башинформ» агентлығына БР Мәғариф министрлығының тәрбиә һәм өҫтәмә белем биреү бүлеге баш белгес-эксперты Рәмзиә Бикҡужина хәбәр итте.
Ведомствонан асыҡлауҙарынса, уҡыусылар өсөн элеккесә көндөҙгө ял үҙәктәре эшләй, 93 ҡала ситендәге лагерҙа 27500-ҙән артыҡ бала ял итә, 37 санаторийҙа 9954 кеше дауалана, 1059 хеҙмәт берекмәһенә — 32 мең, 253 профилле лагерға — 11 мең, ялдың аҙ сығымлы формаларына 51 мең үҫмер йәлеп ителгән.


text:
Баш ҡалала Владимир Кашулинский иҫтәлегенә теннис турниры үтте
Өфөлә Николай Гастелло исемендәге стадионда юниорҙар араһында Владимир Кашулинский иҫтәлегенә арналған коляскала теннис буйынса өсөнсө турнир үтте.
Турнирҙа туғыҙ инвалид бала ҡатнашты, уларҙың дүртәүһе Халыҡ-ара теннис федерацияһы рейтингына инә һәм Рәсәй беренселектәре чемпиондары һәм призерҙары булып тора.
Турнир финалында Илдус Шәйхисламов Артур Сәйетгәрәевты 7:6, 7:5 иҫәбе менән еңде.
Өсөнсө урынға, Николай Даниловты 6:3, 6:4 иҫәбе менән еңеп, Альберт Скворцов сыҡты.


text:
Республикала иң яҡшы төҙөлөш ойошмаһы исеменә конкурста еңеүселәр билдәләнде
Башҡортостандың Төҙөлөш һәм архитектура буйынса дәүләт комитеты тәүге ярты йыллыҡҡа республиканың төҙөлөш ойошмалары араһында ярыштарға йомғаҡ яһаны. Иң яҡшы предприятие тип Күмертауҙың «Акрополь» яуаплылығы сикләнгән йәмғиәте танылды. Икенсе урында – «Востокнефтезаводмонтаж» Өфөнөң 1-се монтажлау фирмаһы» ябыҡ акционерҙар йәмғиәте, өсөнсө урында — «Востокнефтезаводмонтаж» механизациялау идаралығы» ябыҡ акционерҙар йәмғиәте.
Еңеүселәр ведомствоның почет грамотаһы менән наградланды, уларға «Башҡортостан Республикаһының төҙөлөш комплексын үҫтереүгә өлөш индергән өсөн» күсмә вымпелы тапшырылды, тип хәбәр иттеләр БР Төҙөлөш һәм архитектура буйынса дәүләт комитетының матбуғат хеҙмәтенән.
Конкурс һәр ярты йыллыҡ һайын үткәрелә, ул төп иҡтисади эшмәкәрлек төрҙәре буйынса иң яҡшы төҙөлөш ойошмаларын асыҡлай.


text:
Почта хеҙмәткәрҙәре «Изге ҡулдарҙан һөйөү менән» хәйриә акцияһын иғлан итте
1 октябрҙә билдәләнгән Ололар көнө сиктәрендә «Рәсәй почтаһы»ның Башҡортостан филиалы хакимиәте «Изге ҡулдарҙан һөйөү менән» хәйриә акцияһын үткәреү хаҡында иғлан итте.
Башҡортостан Республикаһы Федераль почта элемтәһе идаралығының матбуғат хеҙмәте хәбәр итеүенсә, акция 1-31 октябрҙә үтәсәк. Бер ай дауамында барлыҡ предприятие һәм ойошма етәкселәре пенсионерҙар өсөн генә түгел, инвалид балалар һәм балалар йорттарында тәрбиәләнеүселәр өсөн дә льготалы яҙылыу ойоштора ала.
Бындай акциялар матур йолаға әүерелгән. Әлеге башланғыс менән сығыш яһап, почта хеҙмәткәрҙәре барыһына ла оло йәштәгеләрҙе хәстәрләү өлгөһөн күрһәтә. Республика Федераль почта элемтәһе идаралығы хеҙмәткәрҙәре үҙҙәренең ветерандары –элемтәселәрен һәм пенсионерҙарын һәр саҡ иҫләй. Улар өсөн йыш ҡына осрашыуҙар, байрамдар ойошторалар, элекке хеҙмәткәрҙәрен иҫтәлекле көндәр менән ҡотлайҙар, яратҡан баҫмаларына яҙылырға ярҙам итәләр.
Быйылғы Ололар көнө лә ситтә ҡалмаясаҡ. Ваҡытлы баҫма матбуғатына яҙылыу оло йәштәгеләргә барлыҡ яңылыҡтар хаҡында хәбәрҙар булып тороу мөмкинлеген бирәсәк. Улар өсөн был яҡшы бүләк тә буласаҡ.


text:
Башҡортостан Волга буйы федераль округында халыҡ иҫәбе буйынса беренсе урында тора
2010 йылғы Бөтә Рәсәй халыҡ иҫәбен алыу йомғаҡтарынан билдәле булыуынса, Башҡортостан халыҡ иҫәбе буйынса Волга буйы федераль округында беренсе урында тора. «Российская газета»ла донъя күргән мәғлүмәттәргә ярашлы, республикала 4 млн 72 мең 292 кеше йәшәй. Был күрһәткес буйынса Татарстан Республикаһы – икенсе урында (3 млн 786 мең 488 кеше), өсөнсөлә – Түбәнге Новгород өлкәһе (3 млн 310 мең 597).
Ҡала һәм ауылдарҙа йәшәүселәр нисбәтенә килгәндә, Башҡортостандағы халыҡтың 60,4 проценты – ҡалаларҙа, 39,6 проценты ауылдарҙа йәшәй. Волга буйы федераль округында ҡала тормошон үҙ итеүселәр башлыса Һамар өлкәһенә (80,2%), Түбәнге Новгород өлкәһенә (78,9%) һәм Татарстанға (75,4%) тура килә. Әгәр Волга буйы федераль округы менән Рәсәй Федерацияһы буйынса статистик мәғлүмәттәрҙе сағыштырһаҡ, 30 миллионға яҡын (29 млн 899 мең 699) халыҡ йәшәгән Волга буйы федераль округы халыҡ иҫәбе буйынса, Үҙәк федераль округтан ҡала (38 млн 427 мең 539 кеше), һигеҙ федераль округ араһында икенсе урын биләй. Ҡалала йәшәүселәр иҫәбе буйынса иһә (70,8%) волга буйы федераль округы — алтынсы урында. Был күрһәткес буйынса ул Көньяҡ (62,4%) һәм Төньяҡ-Кавказ (49,2%) федераль округтарҙан ғына алдараҡ. Дөйөм алғанда илдәге халыҡтың 73,7 проценты ҡалаларҙа йәшәй.


text:
Башҡортостанда 28 мең кеше «Оҙайлы эш стажына эйә хеҙмәт ветераны» исеменә дәғүә итә
«Оҙайлы эш стажына эйә хеҙмәт ветераны» исемен алыу өсөн Башҡортостандың халыҡты социаль яҡлау органдарына 28300-ҙән ашыу кеше мөрәжәғәт иткән. БР Хеҙмәт һәм халыҡты социаль яҡлау министрлығының матбуғат хеҙмәтенән хәбәр итеүҙәренсә, иң күп мөрәжәғәт Өфөнөң Калинин, Октябрь һәм Совет райондарында, шулай уҡ Стәрлетамаҡта һәм
Нефтекамала теркәлгән.
Хәтерегеҙгә төшөрәйек, 2012 йылдың 1 ғинуарынан «Оҙайлы эш стажына эйә хеҙмәт ветераны» исемен биреүгә бәйле «Һуғыш, хеҙмәт һәм Ҡораллы көстәр ветерандары тураһында»ғы Башҡортостан Республикаһы Законы үҙ көсөнә инде. Пенсия йәшенә (ир-егеттәр — 60 йәшкә, ҡатын-ҡыҙҙар — 55 йәшкә) еткәс, хеҙмәт стажы 40 һәм 35 йылға тулһа, «Оҙайлы эш стажына эйә хеҙмәт ветераны» исемен алыу өсөн йәшәү урыны буйынса Хеҙмәт һәм халыҡты социаль яҡлау идаралығына мөрәжәғәт итергә мөмкин.
БР Хеҙмәт һәм халыҡты социаль яҡлау министрлығы әлеге ваҡытта был мәсьәләгә бәйле килеп тыуған хәлдәрҙе тикшерә.


text:
Өфөлә яңынан һаңғырауҙар өсөн мәҙәниәт йорто асылды
Өфөнөң Һаңғырауҙар мәҙәниәт йорто яңынан үҙенең ишектәрен асты. Мәҙәниәт йорто асылыуы балалар өсөн ысын байрамға әйләнде. Насар ишеткән балаларҙың бейеү, йыр, клоунада менән шөғөлләнергә мөминлеге барлыҡҡа килде.
Мәҙәниәт учреждениеһы ишетеү һәм һөйләшеү мөмкинлеге сикләнгән балаларҙың ялын ойоштороу менән генә түгел, уларҙың ижади реабилитацияһы менән дә шөғөлләнә.
— Беҙҙең Мәҙәниәт йортобоҙға ишетеү һәләте буйынса бөтә төр категориялағы инвалидтар ҙа йөрөй ала. Әлеге мәлдә түңәрәктәрҙә 60-лап кеше шөғөлләнә, уларҙың концерттарына бик күп тамашасылар йыйыла, — тип һөйләй Өфөнөң Һаңғырауҙар мәҙәниәт йорто директоры Ираида Иващенко.
Өфө мәҙәниәт йорто ҡарамағындағы «Шанс» ым-ишара менән йырлау коллективы Рәсәйҙәге иң яҡшы коллективтарҙан иҫәпләнә, унда 20 тәрбиәләнеүсе шөғөлләнә. «Шанс» бихисап наградалар, шул иҫәптән халыҡ-ара кимәлдәге бүләктәр менән билдәләнгән.


text:
Фото:
Эш хаҡы буйынса бурыс Башҡортостанда - 83 миллион һум
Фото:
Башҡортостанстат мәғлүмәттәренә ҡарағанда, төбәктә 1 сентябргә эш хаҡы буйынса кисектерелгән бурыс 83 миллион һум тәшкил итте. Быйыл 1 ғинуарҙар ул 4,7 тапҡырға артты. Был һандар шишәмбе, 21 сентябрҙә, БР Хөкүмәтендә ваҡыты уҙған бурысты ҡайтарыу мәсьәләләре буйынса Ведомство-ара координацион совет ултырышында иғлан ителде. Видеоконференция режимында үткән кәңәшмәне вице-премьер Фидус Ямалетдинов үткәрҙе. Унда республика министрлыҡтары һәм ведомстволары етәкселәре, республиканың ҡайһы бер ҡалалары һәм райондары хакимиәт башлыҡтары, прокуратура вәкилдәре ҡатнашты.
Вице-премьер әйтеүенсә, ай башына Волга буйы федераль округының һигеҙ төбәгендә, Башҡортостанды ла индереп, бурыс күләме артты.
— Һөҙөмтәлә республика туғыҙынсы урында тора, — тип аныҡланы ул.
Әйткәндәй, иң күп бурыс Нижегородка өлкәһендә – 186 миллион һум, иң аҙы –Ульяновск өлкәһендә – дүрт миллион һум.
Һуңғы ике айҙа бурыслы ойошмалар һаны 18-ҙән 35-кә тиклем артты, эш хаҡы ала алмаған хеҙмәткәрҙәр һаны – 3085-тән 5574 кешегә етте. Шуларҙан өстән ике өлөшө ауыл хужалығы тармағында эшләй (3640-тан ашыу кеше), 28 проценты – эшкәртеүсе производстволарҙа (1571 кеше).
— Ауыл хужалығында эш хаҡы буйынса бурыс барлыҡҡа килеүҙең төп сәбәбе булып финанс средстволарының булмауы тора, — тип билдәләне Фидус Ямалетдинов.
Дөйөм алғанда, төбәктең 20 биләмәһенең эш хаҡы буйынса бурысы бар. Иң күп бурыс Стәрлетамаҡта тупланған – 20,4 млн. һум, Өфөлә — 4,8 млн. һум, Салауатта – 3 млн. һум, шулай уҡ Благовар районында — 19,5 млн. һум, Стәрлетамаҡ – 10,4 млн. һум, Дыуан — 7,4 млн. һум, Әлшәй — 4,2 млн. һум, Әбйәлил районында — 3,4 млн. һум.
Вице-премьер республиканың ҡала һәм район башлыҡтарын эш биреүселәрҙең хеҙмәткәрҙәрҙең хеҙмәт хоҡуҡтарын күҙәтеүенә, эш хаҡын ваҡытында түләүгә контролде көсәйтергә саҡырҙы.
— Социаль көсөргәнеште һәм хеҙмәт конфликттарын иҫкәртеү мәсьәләләре тап территориаль кимәлдә хәл ителергә тейеш. Был эш бөтә ерҙә лә тейешенсә ҡуйылмаған, — тине Фидус Ямалетдинов.


text:
Ҡауылдаҡ селән
Ҡауылдаҡ селән, ала селән, ала селән (кваква) — селәндәр ғаиләһендәге ҡош; Рәсәйҙең Европа өлөшөнөң көньяғында, Ҡаҙағстанда, Урта Азия респуликаларында һәм Кавказда йәшәй торған төнгө селән.
Йөкмәткеһе
Ҡылыҡһырлама[үҙгәртергә | вики-тексты үҙгәртергә]
Ҡарғанан ҙурыраҡ. Түбәһе һәм һырты ҡара, ҡанаттары һоро. Яҙғыһын башында ҙур өлпөһө була. Суҡышы ҡара, аяҡтары ҡыҙғылт һары, күҙҙәре ҡыҙыл. Башҡа селәндәрҙән төҫө менән айырыла.
Тауышы[үҙгәртергә | вики-тексты үҙгәртергә]
Тауышы киҫкен һәм көслө: «ҡау... ҡау».
Йәшәү рәүеше[үҙгәртергә | вики-тексты үҙгәртергә]
Ағаслы һаҙлыҡтарҙа, һай күлдәрҙә йәшәй. Күсмә ҡош. Бик һирәк осрай. Башлыса балыҡ, тәлмәрйендәр менән туҡлана, һирәкләп эре бөжәктәрҙе лә аулай. Ағас ботаҡтарында оялай. Ояһы башҡа селәндәрҙекеңә оҡшаған. 3—5 аҡһыл зәңгәр йомортҡаһы була.
Әҙәбиәт[үҙгәртергә | вики-тексты үҙгәртергә]
- Э.Ф. Ишбирҙин. Башҡортостан ҡоштары китабы. Өфө,1986 йыл. ИБ №3478 28.693.35 И 90
- Русско-башкирско-латинский словарь названий птиц (Э.Ф.Ишбердин. Птицы Башкирии, 1986)
- Бейчек В., Штясны К. Птицы. Иллюстрированная энциклопедия М.: Лабиринт-пресс 2004
- Ганзак Я. Иллюстрированная энциклопедия птиц Прага: Артия 1990
- Жизнь животных Т.6 Птицы М.: Просвещение 1986


text:
Республика һөт етештереү буйынса Рәсәйҙәге лидерҙарҙың береһе булып ҡала
Һөт һатҡан өсөн ағымдағы йылдың өсөнсө, дүртенсе кварталында субсидиялар түләү мәсьәләһе Башҡортостан аграрийҙары өсөн көнүҙәк булып ҡала. Был тема «Ижтимағи электрон гәзит» менән ойошторолған онлайн-конференция сиктәрендә тикшерелде. Халыҡ һорауҙарына Башҡортостан Хөкүмәте Премьер-министры Азамат Илембәтов яуап бирҙе.
— Һуңғы йылдарҙағы кире факторҙарға ҡарамаҫтан, һөт етештереү буйынса республика Рәсәйҙәге лидерҙарҙың береһе булып ҡала, — тип билдәләне премьер. – Былтыр ҡоролоҡ булыуы арҡаһында төбәктә малдар иҫәбе бер аҙ кәмене. Статистикаға йоғонто яһаған икенсе факт – хәҙер һандарҙа был секторҙағы объектив картина сағыла, өҫтәп яҙыуҙар юҡ. Һөт башлыса шәхси секторҙа етештерелә. Субсидиялар түләүгә бәйле хәлдәрҙе беләбеҙ, һәм был өлкәләге йөкләмәләрҙе үтәү өсөн финанс мөмкинлектәр эҙләйбеҙ. Был мәсьәләне республика Хөкүмәте контролдә тота.


text:
БР Дәүләт Йыйылышы спикеры вазифаһына кандидат итеп берҙәм рәсәйлеләр Константин Толкачевты һайланыФото: Андрей Старостин
БР Дәүләт Йыйылышы спикеры вазифаһына кандидат итеп берҙәм рәсәйлеләр Константин Толкачевты һайланы
БР Дәүләт Йыйылышы спикеры вазифаһына кандидат итеп берҙәм рәсәйлеләр Константин Толкачевты һайланыФото: Андрей Старостин
БР бишенсе саҡырылыш Дәүләт Йыйылышы — Ҡоролтай рәйесе вазифаһына кандидат итеп Константин Толкачев һайланды. Бындай ҡарар «Берҙәм Рәсәй» бөтә Рәсәй сәйәси партияһының Башҡортостан төбәк бүлексәһе конференцияһында ҡабул ителде.
Йәмғеһе ике кандидат тәҡдим ителде: БР дүртенсе саҡырылыш Дәүләт Йыйылышы – Ҡоролтай спикеры Константин Толкачев һәм БР Дәүләт Йыйылышы ҡарамағындағы Йәштәр йәмәғәт палатаһы рәйесе Николай Самойленко.
Йәшерен тауыш биреү юлы менән конференция делегаттары БР бишенсе саҡырылыш Дәүләт Йыйылышы — Ҡоролтай рәйесе вазифаһына кандидат итеп Константин Толкачевты һайланы. Уның өсөн 207 кандидаттың 156-һы тауыш бирҙе. Николай Самойленко 26 тауыш йыйҙы.


text:
1 июлдән республикала Бөтә Рәсәй ауыл хужалығы иҫәбен алыу башланды
ӨФӨ, 2016 йыл, 1 июль. /«Башинформ» мәғлүмәт агентлығы, Олеся Серёгина/.
1 июлдән Башҡортостанда Бөтә Рәсәй ауыл хужалығы иҫәбен алыу башланды.
Төбәктә 1,2 миллион объектты теркәү күҙ уңында тотола. Улар — ауыл хужалығы ойошмалары, шәхси эшҡыуарҙар, граждандарҙың фермер, шәхси ярҙамсы хужалыҡтары, шулай уҡ коммерцияға ҡарамаған баҡса һәм дача берләшмәләре. Кампанияла 2500 иҫәп алыусы ҡатнаша. Уны «Бөтә Рәсәй ауыл хужалығы иҫәбен алыу» тип яҙылған күп кепкаһы, күк төҫтәге жилеты һәм Росстат символикаһы төшөрөлгән портфеле буйынса танырға мөмкин. Иҫәп алыусының таныҡлығы һәм паспорты булырға тейеш.
Һорау алғанда иҫәп алыусыларға бер ниндәй ҙә документтар күрһәтергә кәрәкмәй. Мәғлүмәттәр һәр хужаның һүҙҙәренән яҙып алына. Унда исем-фамилия һәм башҡа шәхси мәғлүмәттәр күрһәтелмәй. Иҫәп алыусылар менән аралашыу өсөн 30 минут, бер сәғәт самаһы ваҡыт бүлергә тура киләсәк.
Июнь аҙағында Бөтә Рәсәй ауыл хужалығы иҫәбен алыуҙың ҡыҙыу линияһы эш башланы. 8 800 707 2016 номерына шылтыратып, статистик күҙәтеү тураһында һорауҙарға яуап алырға мөмкин. Бәйләнеш үҙәге 15 авгусҡаса ял көндәрһеҙ Мәскәү ваҡыты буйынса иртәнге сәғәт 9-ҙан киске 9-ға тиклем эшләй. Рәсәй биләмәһендә шылтыратыуҙар бушлай.
Бөтә Рәсәй ауыл хужалығы иҫәбен алыу 1 июлдән 15 авгусҡа тиклем дауам итә.


text:
Республикала автоһәүәҫкәрҙәрҙең яртыһы тиерлек кредитҡа автомобиль һатып ала Фото: Олег Яровиков
Республикала автоһәүәҫкәрҙәрҙең яртыһы тиерлек кредитҡа автомобиль һатып ала
Республикала автоһәүәҫкәрҙәрҙең яртыһы тиерлек кредитҡа автомобиль һатып ала Фото: Олег Яровиков
ӨФӨ, 2015 йыл, 2 июнь. /«Башинформ» мәғлүмәт агентлығы, Арина Рәхимҡолова/.
Башҡортостан халҡы бик теләп кредитҡа автомобиль һатып ала. Статистика күрһәтеүенсә, ағымдағы йылдың апрель айында республикала һатып алынған яңы автомобилдәрҙең 47,6 проценты өсөн ай һайын банкка түләп барырға кәрәк.
Быйыл апрелдә «Автостат» аналитика агентлығы һәм Кредит хәленең милли бюроһы яңы еңел автомобилдәр һатыу һәм автокредит биреү һөҙөмтәләре буйынса тикшереү үткәрҙе. Уға ярашлы, бурысҡа алынған автомобилдәрҙең һаны ағымдағы йылдың беренсе кварталына ҡарағанда күберәк. Дөйөм алғанда, апрелдә рәсәйҙәр 110 479 яңы машина һатып алған, шуларҙың 35 процентын — бурысҡа. Беренсе квартал йомғаҡтары буйынса был күрһәткес 20,1 процент тәшкил иткән.
«2015 йылдың апрелендә яңы автомобилдәр баҙары былтырғы ошо уҡ осор менән сағыштырғанда 49 процентҡа кәмерәк, — тип һөйләй «Автостат» аналитика агентлығының башҡарма директоры Сергей Удалов. — Әммә кредит ойошмаларының ярҙамы тойола, был иһә тармаҡта һатыуҙың артыуына өмөт бирә».
Башҡортостанда күрһәткес Рәсәйҙекенән юғары. Апрель айында республикала йәшәүселәр 3441 яңы машина һатып алған, шуларҙың 1638-ен — кредитҡа. Шулай итеп, Башҡортостанда кредитҡа алынған автомобилдәрҙең өлөшө — 47,6, Рәсәй буйынса 35 процент тәшкил иткән.


text:
Әсғәт Ғүмәров: Рәсәй Президенты Мөрәжәғәтнамәһендә БР Йәмәғәт палатаһы тәҡдимдәре иҫәпкә алынған
“Рәсәй Президентының Федераль Йыйылышҡа Мөрәжәғәтнамәһе тексы илебеҙ халыҡтарының тәҡдимдәрен сағылдыра, — тине Башҡортостан Республикаһының Йәмәғәт палатаһы рәйесе Әсғәт Ғүмәров. – Улар беҙҙең Йәмәғәт палатаһынан да ебәрелде, һәм, башлыса, эшҡыуарлыҡты үҫтереүгә һәм яҡлауға, иҡтисади үҫешкә, тәбиғәттән файҙаланыуға һәм экологик именлеккә, халыҡты социаль яҡлауға, милләт-ара һәм федератив мөнәсәбәттәргә, кадрҙар сәйәсәтенә ҡағыла.
Төрлө кимәлдә күп нәмә иҫәпкә алынған. Беҙ тыл эшсәндәрен һәм өсөнсө дәрәжә инвалидтарҙы пенсия менән тәьмин итеүҙе арттырыуҙы ҡараусы федераль законға үҙгәрештәр индереүҙе, мәғариф тураһында законда төбәк компоненты тураһында положениены тергеҙеүҙе һорағайныҡ”.
Әсғәт Ғүмәров РФ Президентының педагогик мәғариф системаһын етди яңыртыу тураһында белдереүе менән дә ҡәнәғәт. Ғөмүмән, ул Мөрәжәғәтнамә-2009-ҙы “һәр беребеҙ өсөн ғәмәлдәр программаһы” булараҡ ҡабул итә.


text:
Республикалағы күперҙәр һәм юл үткәргестәренең күбеһенә ремонт талап ителә
Башҡортостандың автомобиль юлдарындағы бихисап яһалма ҡоролмалар бөгөнгө көндә техник талаптарға яуап бирмәй. Ошоға бәйле һәм юлдарҙа транспорт артыуы арҡаһында улар көн һайын үҫә барған иҡтисади һәм халыҡ ихтыяждарын тулыһынса ҡәнәғәтләндерә алмай. Был турала 27 июндә Өфөлә үткән «Автомобиль юлдарындағы яһалма ҡоролмаларҙы ремонтлау һәм төҙөк хәлдә тотоуҙың заманса технологиялары» ғилми-ғәмәли конференцияһында БР Транспорт һәм юл хужалығы буйынса дәүләт комитеты рәйесе Ильяс Мөниров белдерҙе.
Уның әйтеүенсә, төбәктә күперҙәрҙе һәм күпергә алып барған юлдарҙы ремонтлау буйынса өҙлөкһөҙ эш алып барырға кәрәк.
— Үкенескә күрә, аҡсаның сикләнгән булыуы был мәсьәләне тиҙ арала хәл итергә мөмкинлек бирмәй,— тине ул. – Шуға күрә иң тәүҙә, инновацион технологияларҙы файҙаланып, ремонт һәм профилактика эштәренең һөҙөмтәле планын әҙерләргә кәрәк. Беҙҙең бурыс – яһалма ҡоролмаларҙың сифатын һәм сыҙамлылығын ярайһы ныҡ арттырыу.
Башҡортостандың Юл хужалығы идаралығы етәксеһе Ринат Абдуллин билдәләүенсә, республика юлдары участкаларын мөмкин тиклем камиллаштырыу зарур. Мәҫәлән, «Баулы – Күмертау» трассаһынан даими рәүештә юғары тиҙлектә йөрөүҙе тәьмин итеү өсөн 19 күпер, 14 юл үткәргесе һәм өҫтәмә 11 юл үткәргесе инәсәк 6 юл ҡоролмалары комплексы төҙөргә кәрәк.
— Быйыл беҙҙең Идаралыҡ тарафынан бюджет иҫәбенә 5,7 миллиард һум суммаһына юл эштәре башҡарыу ҡаралған, — тине Ринат Абдуллин. – Төбәк һәм муниципаль әһәмиәттәге юлдарға – 4,6 миллиард һум суммаһына, юлдар төҙөүгә һәм реконструкциялауға 800 миллион һум күләмендә дәүләт аҡсаһы бүленгән. Шулай уҡ 19,2 километр оҙонлоғондағы юлды һәм 158 метр күперҙе сафҡа индереү ҡаралған. Ремонтҡа 1,2 миллиард һум бүленгән. Ошо уҡ ваҡытта 253,8 километр юл һәм 286 метр күпер ремонтланасаҡ.


text:
Әминә Шафиҡова Өфө сәнғәт академияһы ректоры итеп һайланды
Заһир Исмәғилев исемендәге Өфө дәүләт сәнғәт академияһы (ӨДСА) ректоры итеп Башҡортостандың атҡаҙанған артисы, профессор Әминә Шафиҡова һайланды. Йәшерен тауыш биреү барышында элек Академия ректоры вазифаһын башҡарыусы кандидатураһы өсөн 86 тауыш бирелде. Уның оппоненттары — ӨДСА-ның махсус фортепиано кафедраһы мөдире Рөстәм Шәйхетдинов 29 тауыш йыйҙы, Өфө китапхана эше һәм киң коммуникациялар колледжы директоры Әмир Зәйнәғов – 1 тауыш.
Кесе йома, 2 декабрҙә, ӨДСА-ла вуз етәксеһен һайлау буйынса дөйөм йыйылыш (конференция) үтте. Унда Рәсәй Мәҙәниәт министрлығы Фән һәм мәғариф департаментының художестволы белем биреү бүлеге начальнигы Святослав Голубенко, Башҡортостан Республикаһы Президенты Хакимиәте Етәксеһе Николай Курапов һәм БР Хөкүмәте Премьер-министры урынбаҫары Зөһрә Рәхмәтуллина ҡатнашты. Шулай уҡ Академияның профессор-уҡытыусылар составы, башҡа категория хеҙмәткәрҙәре һәм уҡыусылар вәкилдәре лә ҡатнашты.
Тауыштарҙы иҫәпләү тамамланғандан һуң һайланған ректор вуз коллективына ышаныс күрһәткәне өсөн рәхмәт белдерҙе.
Биографик белешмә. Әминә Ивний ҡыҙы Шафиҡова 1974 йылдың 24 мартында Бөрйән районының Ырғыҙлы ауылында тыуған. 1992 йылда ул Өфө дәүләт сәнғәт институты ҡарамағындағы Урта махсус музыка мәктәбен, ә 1997 йылда институттың үҙен ҡыҙыл дипломға тамамлай. 1999 йылда Ҡазан дәүләт консерваторияһында стажировка үтә.
1997 йылдан әлеге ваҡытҡа тиклем Әминә Ивний ҡыҙы ӨДСА-ла уҡытыусы, өлкән уҡытыусы, доцент, махсус фортепиано кафедраһы профессоры булып эшләй.
2004 йылдан 2008 йылға тиклем — Башҡортостан Республикаһы Хөкүмәте Аппаратының мәҙәниәт, спорт, киң мәғлүмәт саралары, милли һәм йәштәр сәйәсәте бүлегенең төп белгесе, баш консультанты, 2008-2010 йылдарҙа Өфө сәнғәт академияһының өҫтәмә һәм вуздан һуң белем биреү буйынса проректоры була.
Бынан тыш, Әминә Шафиҡова – Башҡортостан Республикаһының атҡаҙанған артисы (2002), Ш.Бабич исемендәге Республика дәүләт йәштәр премияһы лауреаты (2006), Н.Сабитов исемендәге I Республика конкурсы (1995), «Музыкаль де Франсе» Халыҡ-ара пианиносылар конкурсы (Франция, 1996), «Өмөттәр, таланттар, оҫталар» Халыҡ-ара конкурсы лауреаты (Болгария, 2003), «Пианелло валь Тидоне» Халыҡ-ара пианиносылар конкурсы дипломанты (Италия, 2004).


text:
Дмитрий Медведев тиҙҙән Федераль Йыйылышҡа Мөрәжәғәтнамә менән сығыш яһаясаҡ
Рәсәй Президенты Дмитрий Медведев тиҙҙән Федераль Йыйылышҡа йыллыҡ Мөрәжәғәтнамә менән сығыш яһаясағы тураһында хәбәр итте. Күптән түгел Федерация Советы ағзалары менән осрашыуҙа Президент уларҙан Мөрәжәғәтнамә буйынса тәҡдимдәр көтөүен билдәләне.
Уның әйтеүенсә, әлеге ваҡытта документ өҫтөндә эш алып барыла.
Кремлдең рәсми сайтына ғына граждандарҙан һәм ойошмаларҙан 16 мең самаһы мөрәжәғәт килгән, тип хәбәр итә Яңылыҡтар Рәсәй мәғлүмәт агентлығы.


text:
Фото:
Президент Йәрмәкәй районы хакимиәте башлығын вазифаһынан бушатыуҙы талап итте
Фото:
Башҡортостан Президенты Рөстәм Хәмитов Йәрмәкәй районы хакимиәте башлығы Дифғәт Хантимеровты биләгән вазифаһынан бушатыу тураһында ҡарар ҡабул итте. Был турала республика башлығы 11 сентябрҙә Башҡортостан Хөкүмәте Президиумы ултырышында хәбәр итте.
Район башлығын эштән сығарыу сәбәбе булып интернет селтәрендә урынлаштырылған видеоролик торҙо, унда Дифғәт Хантимеровтың спортзалда уҡыусылар менән нисек күнекмәләр үткәреүе күрһәтелә.
Башҡортостан Президенты, Дифғәт Хантимеров республиканы оятҡа ҡалдырҙы, тип сикһеҙ нәфрәтләнеүен белдерҙе. Йәрмәкәй районы башлығы ҡатнашлығындағы видеороликты интернетта тиҫтәләгән мең файҙаланыусы ҡараған.
Рөстәм Хәмитов Йәрмәкәй районы башлығын кисекмәҫтән эштән сығарыуҙы талап итте һәм Башҡортостан Президенты Хакимиәте башлығы Николай Кураповҡа дүшәмбегә, 13 сентябргә, тейешле ҡарар проектын әҙерләргә ҡушты. Республика башлығы әйтеүенсә, был видеоролик хоҡуҡ майҙаны сиктәрендә артабан тикшерелергә тейеш.
«Бындай тәртип боҙоуҙарға ҡаршы беҙ аяуһыҙ көрәшәсәкбеҙ», – тип һыҙыҡ өҫтөнә алды Башҡортостан Президенты.


text:
Президент Асҡын районына юлланды
Бөгөн Башҡортостан Президенты Мортаза Рәхимов эш сәфәре менән Асҡын районына юлланды. Республика башлығы төньяҡ төбәктең социаль-иҡтисади хәле менән танышасаҡ, социаль һәм иҡтисади тәғәйенләнештәге ҡайһы бер объекттарҙы ҡараясаҡ.
Атап әйткәндә, "Танып-Агро" агросәнәғәт комплексының әле яңыртыу эштәре алып барылған малсылыҡ комплексына, Асҡын ауылындағы реконструкцияланған май заводына барырға планлаштыра. Бынан тыш, Мортаза Рәхимов "Танып" санаторийында буласаҡ, бында сәләмәтләндереү үҙәгенә килеү юлын асыуҙа ҡатнашасаҡ.
Республика Президенты сәфәрендә БР төҙөлөш, архитектура һәм транспорт министры Рауил Ибәтуллин ҡатнаша.


text:
Төбәк башлығы парламентҡа Президент Мөрәжәғәтнамәһе буйынса эшләй башларға ҡушты
Рөстәм Хәмитов Башҡортостан Президентының Дәүләт Йыйылышы — Ҡоролтайға 2014 йылға Мөрәжәғәтнамәһе проектын әҙерләү буйынса эшсе төркөм төҙөү тураһында бойороҡҡа ҡул ҡуйҙы .
Эшсе төркөм етәксеһе итеп БР Хөкүмәтенең беренсе вице-премьеры Рөстәм Мәрҙәнов тәғәйенләнде. Уның составына 16 кеше инде.
Бойороҡҡа ярашлы, 25 ноябргә тиклем Мөрәжәғәтнамә проекты әҙерләнеп, республика Президенты хакимиәтенә тапшырылырға тейеш, уға, үҙ сиратында, 1 декабргә тиклем президент мөрәжәғәте проектының һуңғы редакцияһын депутаттар корпусына тапшырыуҙы тәьмин итергә ҡушылды.


text:
2012 йыл аҙағына Башҡортостанда 12 спорт объекты төҙөләсәк
Ағымдағы йылда Башҡортостанда 12 спорт объектын сафҡа индереү планлаштырыла. Уларҙың дүртәүһе республика бюджеты иҫәбенә төҙөлә. Стәрлетамаҡта сафҡа индереләсәк 2500 урынлыҡ боҙ аренаһы менән Физкультура-спорт комплексы был объекттар араһында иң ҙуры.
БР Төҙөлөш һәм архитектура буйынса дәүләт комитетының матбуғат хеҙмәтенән хәбәр итеүҙәренсә, һигеҙ физкультура-һауыҡтырыу комплексы йыйылған иғәнә средстволары иҫәбенә финанслана.
Бынан тыш, 2013 йылда «Аҡбуҙат» ипподромы алдында «Планета» күп функциялы сауҙа-күңел асыу комплексын төҙөп бөтөү планлаштырыла. Уның дөйөм майҙаны 140 мең квадрат метр тәшкил итә. Комлекста сауҙа галереялары, кинокомплекс, ресторандар, кафе, аквапарк буласаҡ. «Планета» төҙөлөп ятҡан Глумилино биҫтәһендә киләсәктә бер нисә йөҙ мең квадрат метр яңы торлаҡ төҙөү планлаштырыла.


text:
Фото:
Өфө яҙыусыһы башҡорт әкиәттәре нигеҙендә заманса фэнтези-романын баҫмаға әҙерләй
Фото:
ӨФӨ, 2016 йыл, 28 июнь. /«Башинформ» мәғлүмәт агентлығы, Әлим Фәйезов/.
Төрлө проекттарға аҡса йыйыу менән шөғөлләнгән «Бумстартер» майҙансығында яңы кампания башланды. Өфө яҙыусыһы Тимер Булатов «Алмас батыр» романын баҫтырыу өсөн аҡса йыя. Китап боронғо башҡорт легендалары һәм әкиәттәре, шулай уҡ Урал һәм Волга буйындағы башҡа халыҡтарҙың риүәйәттәре нигеҙендә яҙылған.
Яңы романда шәп мажараларға тарыған егет хаҡында бәйән ителә. Романда барған хәл-ваҡиғаларҙан Волганан Уралға тиклемге боронғо ерҙәрҙе танырға мөмкин.
Китапта йөҙҙәрсә йыл элек ата-бабаларыбыҙҙың тормошо тураһында бик күп ҡыҙыҡлы мәғлүмәттәр тупланған. Йыйынтыҡ уҡыусыларҙы үҙенсәлекле әкиәт донъяһы менән таныштыра. Тылсымсылар, убырҙар, юхалар, ендәр һәм сихырсылар — персонаждарҙың күбеһе киң ҡатлам уҡыусыға таныш түгел. Романды уҡып, әллә күпме яңы мәғлүмәт алырға мөмкин.
Бында китапты баҫтырыуҙа ярҙам итергә була.


text:
Купе вагонға 50 процент ташлама менән билет алырға мөмкин
Пассажирҙар 2013 йылдың 1 декабренән 20-һенә тиклем «Алдан планлаштырығыҙ» махсус тарифы буйынса йөрөгән «Федераль пассажирҙар компанияһы» асыҡ акционерҙар йәмғиәте поездарының купе вагондарына 50 процентҡа тиклем ташлама менән билет һатып ала аласаҡ, тип хәбәр итә Куйбышев тимер юлының Корпоратив коммуникациялар хеҙмәте.
Акция буйынса билет һатыу 2013 йылдың 18 октябренән 20 ноябренә тиклем осорҙа асыла.
«Алдан планлаштыр» тарифы дәүләт эсендә йөрөгән бөтә поездарға ҡағыласаҡ. Тик «Динамикалы хаҡтар» программаһына ингән поездарға ғына ҡағылмай. Билеттарҙы ташлама менән алырға мөмкин булған поездар исемлеге Куйбышев тимер юлы сайтында баҫылған
Акция Бөтә Рәсәй «Пассажирҙар көнө»нә тура килтереп үткәрелә, уны Федераль пассажирҙар компанияһы традицион рәүештә 3 декабрҙә байрам итә.


text:
НТВ
НТВ (аббревиатураның мәғәнәһе юк) — Рәсәйҙең телевизион каналы. 1993 йылда эшләй башләй. Ширҡәткә НТВ каналынан тыш «НТВ Мир» (НТВ Донъя) телеканалы ла инә. Ул Рәсәйҙән тыш БДБ илдәре, Балтиҡ буйы, Көнбайыш Европа, Яҡын Көнсығыш, АҠШ, Канада, Израиль, Австралия, Яңы Зеландия, Океания илдәренә лә тапшыра.
Телеканал атамаһының мәғәнәһе юк. Уны уйлап сығарған беренсе мөхәррир Игорь Малашенко уйлап тапҡан. Һуңыраҡ уны «независимое ТВ» (бәйһеҙ ТВ), «новое ТВ» (яңы ТВ) тип атарға тәҡъдим ителһә дә, журналисттар аббревиатураны асмаҫҡа ҡарар иттеләр.
1997 йылда НТВ-Холдинг ширҡәте ойошторола. Уғңа «НТВ телекомпаниеһы» ААЙ, «ТНТ-Телесеть» ААЙ, «НТВ-Плюс» ААЙ, «Эхо Москвы» ЯАЙ, «НТВ-International» ЯАЙ инә.
Һылтанмалар[үҙгәртергә | вики-тексты үҙгәртергә]
- Рәсми сайт (урыҫ.)


text:
Башҡортостандан Ҡытайға 3 миллиард һум күләмендә бал оҙатыласаҡ
ӨФӨ, 2014 йыл, 12 декабрь. /«Башинформ» мәғлүмәт агентлығы, Артур Басиров/.
Башҡортостан умартасылыҡ һәм апитерапия буйынса ғилми-тикшеренеү үҙәге менән Ҡытайҙың «Йәшел тамыр» компанияһы араһында 3 миллиард һум күләмендә бал оҙатыу буйынса оҙайлы килешеүгә ҡул ҡуйылды.
Башҡортостан умартасылыҡ һәм апитерапия буйынса ғилми-тикшеренеү үҙәгенән хәбәр итеүҙәренсә, тәьмин итеүҙең ысын күләме Ҡытайҙың заявкалары буйынса билдәләнәсәк. Килешеүҙең базалы параметрҙарынан сығып иң юғары күләм яҡынса 10 тонна продукт тәшкил итәсәк.
Балдан тыш, республика Ҡытайға инә ҡорт һөтө, умартасылыҡ продукттары нигеҙендә етештерелгән аҙыҡ-түлек, дауалау-иҫкәртеү һәм косметика саралары оҙатасаҡ. Ҡытайҙан тәүге заявка 2015 йылдың февралендә ҡабул ителәсәк, ә балдың беренсе партияһы апрелдә ебәреләсәк тип күҙаллана.


text:
Был баш табибы тартмаған яҡшы убивать?
Был баш табибы тартмаған яҡшы убивать? Эвтаназия тигәнде аңлата “яҡшы үлем” йәки “умирать яҡшы.” Һәр кем тели үтәргә яҡшы үлем, булһынмы, яҡындары менән кешеләр янында, йә булмаһа тыныс ҡына йоҡлаған ваҡытта. Ҡушма Штаттарҙа закон проектын, был мәктәпкә оҡшаған был Билд юҡ итеү Орегон’ң “Ярҙам хупланылар,” күп кенә нежелательный болезни үлемдәр ине белдерелде. Был Орегон, бары 91 осраҡтарҙа ярҙам самоубийств, дүрт йылға, хәбәр ителә. Был күрһәтә кешеләргә, тип эйә түгел “еңелсә ҡалҡыу.” Файҙаланып, был, шулай уҡ, иҫбатлай, medicare түгел стили был тормош ҡыҫҡартыу башҡа туҡтатыу өсөн аҡса түләү, уларҙың бурыстарын . Бары неизлечимая, неизлечимо ауырыуҙар пациенттар мөмкинлегенә эйә булырға кемде ҙә булһа, ярҙам итергә, уларға үлем, һәм кескенә генә процентын булһа ла ошо хәл эвтаназия бара ысынлыҡта.
Сөнки закон юҡ, ул тапшырыла легалләштереү буйынса ассистированный үлтереүҙәр, күп кенә кешеләр страдать. Иң мөһиме-кешеләр зыян күрә, ғаиләһе һәм яҡындары неизлечимо больны, күп кенә осраҡтарҙа, булдыҡ покончить әлеге смертельный ауырыусы пациенттар йәшәй күпкә юлдары трагическом.
Был ҡарар үтерергә булараҡ, наркотиктар йә иһә ҡорал-ҡорамал:Был осраҡтарҙа, ғаиләләргә, шул иҫәптән, балалар, хужабикә менән ужасно хәл-ваҡиға, тормош изменим. Смертельный ауырыу пациент интегә сиренән. Ҡайһы бер ауырыуҙары, шул иҫәптән яман шеш, алырға айҙар, хатта йылдар ауырыу һәм Бөйөк насарлана өсөн, ахыр сиктә, үлтерергә.
Ғаиләһе, in many cases remain in debt with medications and hospital bills. Тағы бер кеше ала торған страдать-табип был ауырыу смертельный, әгәр табип теләсә ниндәй осраҡта ла булыша, пациентҡа ҡылырға юҡ итеү, мәҫәлән, шул тиклем тапшырырға, уларҙы мәрүәт, тағы ла артыҡ ябай, күберәк булмау, законды ҡабул ителгән, уларға буласаҡ предъявлено ғәйепләү үлтереүҙә һәм накаут. Берҙән-бер, табип ала ул законно өсөн позволить уларға үтәргә медленно үлем мучитель, ул да булһа, ҡаршы пациенттарҙы. Күпселек кешеләр риза, тип ҡуйырға тома йоҡларға, ҡасан ул ауырыу смертельный, был кеше ғәмәлен. Булһын үлсә һеҙҙең яратҡан бесәй йәки эт медленно мучитель өҫтәрәк ҡушыла үлем бесчеловечный һәм бик көслө буласаҡ..
Ни өсөн эвтаназия незаконно һәм кешеләр карается?
Ҡайһы бер недоразумения эвтаназия камасаулай алмас булыуына тураһында закон. A bill passed by legislature saying would people like Dr. Kevorkian being released from the prison without no circumstances. Бар бер нисә алымдарын классифицированы төрлө формалары эвтаназия аңлатыу өсөн недоразумения. Бар ике ысулын, кем дә булһа ярҙам итә ала юҡ итеү актив һәм пассив. Пассивная эвтаназия инә тел, ярҙам итәләр, йәки оказывается ҡатнашырға ярҙам, кем үтәргә тейеш. Актив Эвтаназия comes in for instance in situation where someone takes action in assisting suicide, әйтерһең дә смертельный инекция. Был ике формалары тарҡала өс төрлө категорияла, һәр. Бар недовольно, ирекле һәм недовольно. Теләһәң-ҡасан был пациент булырға тели үлем тапшырылған. Ирекһеҙҙән, ҡасан пациент түгел торошо хәл итеү өсөн үҙ-үҙҙәрен. Ахыр сиктә, non-voluntary is when a patient does not want to die, шулай ҙа ул теге йәки үтәргә тейеш, һәрхәлдә, үлем.
Ап-асыҡ,voluntary euthanasia is the only legal way to start Euthanasia “булырға тейеш, ирекле активировать.” Пациент булырға тейеш түгел етеһен, but need to decide if he/she wants to die. Булырға тейеш түгел көтөү ваҡыты раҫлау кереткәнсе нәмә иде урын биләүсе. Был бирер ине өсөн ваҡыт етерлек пациент өсөн обдумать үҙ ҡарарҙары һәм бирелә ваҡытта икенсе йәки өсөнсө табип ауырыуға ҡарата. Әгәр был ваҡыт уҙғас срогын әле ул үтәргә тели,унан һуң ул, икенсе төрлө әйткәндә булырға тейеш ул прописные œлем антидот, ул хәл итә пациент. Унан һуң пациент ҡуйылырға мөмкин ялға хастаханаға, бортевое йәки йоҡлай, йәки йорт мөмкин булыу менән генә яратҡан.
Күп кенә кешеләр теләйбеҙ үтәргә алмайсы быны үҙҙәре. Һорарға кемде ҙә булһа булышҡан еңел ине уларға булһа ла үтерергә, һәм булырға тейеш наказуема менән ҡарары тюремный. Кантонский модель этика гласит, кеше’ң белеү рассуждать, һәм, тимәк, булдырырға һәләте, үҙ рәүештә ҡарарҙар нигеҙендә ҡабул итергә, үҙ тыуған рассуждении. Тормош һәм үлем are the greatest decision and would be able to make his or oneself. Әммә был, кисермәйәсәк язаға, әгәр кем дә булһа ярҙам итә башҡарырға ҡарар кешеләр убивать.


text:
Башҡортостан эшсәндәре дым ҡаплауҙы тамамлай
Республика эшсәндәре параллель рәүештә өс төрлө агротехник эштәр алып бара: дым ҡаплай, ужым культураларын туҡландыра һәм сәсеү кампанияһын үткәрә. Сәсеү быйыл һауа шарттары арҡаһында һуңыраҡ башланды. Һәм хәҙер уны сифатлы итеп ваҡытында башҡарып сығырға кәрәк. БР Ауыл хужалығы министрлығының матбуғат хеҙмәте мәғлүмәте буйынса, республика баҫыуҙарында дым ҡаплау эштәре тамамланған тиерлек. Иглин районы эшсәндәре — 76 процент майҙанда, Дәүләкән районы — 55%, Дүртөйлө — 43%, Илеш — 41%, Ҡырмыҫҡалы — 46%, Саҡмағош — 61%, Шишмә районы 48 процент майҙанда тырматыу үткәргән. Күп йыллыҡ үләндәрҙе туҡландырыуҙы Дүртөйлө һәм Мәләүез районы аграрийҙары тамамлаған. Дәүләкән, Саҡмағош, Ҡырмыҫҡалы райондарында үләндәрҙе туҡландырыу һуңғы гектарҙарҙа алып барыла.


text:
31 май
31 май — григориан стиле буйынса йылдың 151-се (кәбисә йылында 152) көнө. Йыл аҙағына тиклем 214 көн ҡала.
Йөкмәткеһе
Байрамдар[үҙгәртергә | вики-тексты үҙгәртергә]
- Бөтә донъя тәмәке тартыуға ҡаршы көрәш көнө.
- Ҡаҙағстан — Сәйәси репрессиялар һәм аслыҡ ҡорбандарын иҫкә алыу көнө.
- КАР — Республика көнө.
- Төрөкмәнстан — Төрөкмән келәме көнө.
Тарихи ваҡиғалар[үҙгәртергә | вики-тексты үҙгәртергә]
Был көндө тыуғандар[үҙгәртергә | вики-тексты үҙгәртергә]
- 1938 — Тимер Йосопов, Башҡортостандың халыҡ шағиры (2003), БАССР-ҙың (1988) һәм Рәсәй Федерацияһының (1999) атҡаҙанған мәҙәниәт хеҙмәткәре, Салауат Юлаев исемендәге дәүләт премияһы лауреаты (1998).


text:
дүшәмбе, 23 гыйнвар 2017, Казан вакыты 07:28
Башҡортостан прокуратураһы коррупция менән көрәште ҡәтғиләндерә. Прокуратура ҡарамағында коррупцияға ҡаршы көрәш хаҡындағы ҡанундың үтәлешен тикшереү буйынса бүлек ойошторолған. Бүлек 4 кешенән тора. Уларҙың төп бурыстары-ошо өлкәләге ҡанунлыҡты нығытыу, ватандаштарҙың хоҡуҡтарын һәм иректәрен яҡлау, таҙа ҡуллы булмаған түрәләргә ҡарата саралар күреү. Коррупцияға ҡаршы көрәш бүлегенең Республиканың ошо туралағы ҡанунына дәғүәһе лә бар. Унда минималь һәм иң юғары штрафтар нисбәте 10 тапҡырға айырыла. Шуға күрә улар фекеренсә, вазифа биләүселәрҙе аҡсалата язалағанда тап коррупция осраҡтары күп- уларға башлыса минималь түләүҙәр генә бирәләр. Шуға күрә прокуратура иң аҙ һәм иң юғары штрафтар айырмаһын ҡыҫҡартырға тәҡдим итә. Әйткәндәй ҡанун проектын тәүге уҡыуҙа тикшергәндә уларҙың тәҡдимен иҫәпкә алғандар.


text:
«Тамыр» балалар телеканалы журналистары «Включайся!» халыҡ-ара проекты призерҙары булды
«Тамыр» телеканалы программалары яңыраҡ Мәскәүҙә үткән «Включайся!» халыҡ-ара балалар телевидениеһы фестивалендә билдәләнде. Балалар телеканалында йылға яҡын эшләгән бишенсе класс уҡыусыһы Иван Мережко фестивалдә «Уҡытыусым менән ғорурланам» махсус программаһының авторҙашы булараҡ сығыш яһаны. Унда Иван хыялындағы уҡытыусы хаҡында бәйән итә. «Тамыр» телеканалы профессионалдары менән берлектә төшөрөлгән йәш журналистың был проекты уны махсус приз менән бүләкләгән жюри ағзаларына ғына түгел, «Детский» каналы продюсерҙарына ла оҡшаған. Улар программаны үҙ каналдарында бөтә Рәсәйгә күрһәтергә тәҡдим иткән.
Икенсе награданы балалар телеканалы Берләшкән Милләттәр ойошмаһының балалар фонды етәксеһе ҡулдарынан алды. Режиссер Ләйсән Мәзитова менән журналист Элина Хананованың мөмкинлектәре сикләнгән ҡыҙыҡай тураһындағы эше ЮНИСЕФ менән булдырылған «Хаҡым бар» номинацияһында иң яҡшыһы тип танылды.
«Башинформ» агентлығына «Тамыр» каналы редакцияһынан хәбәр итеүҙәренсә, фестивалдә Ҡырғыҙстан, Латвия һәм Украинанан да йәш журналистар ҡатнашҡан.
Дүрт көн дауамында сарала ҡатнашыусылар үҙ-ара аралашып, бер-береһенең эштәрен ҡарап, жюри ағзалары үткәргән мастер-кластарында ҡатнашҡан.
«Включайся!» фестивалендә өлкәндәрҙән тыш, балалар жюрийы ла эшләгән. Улар иҫәбенә үткән йыл фестивалдәрендә еңеү яулаған студияларҙан балалар ингән. Араларында «Тамыр» телеканалының йәш журналисы, «Царь горы» тапшырыуын алып барыусы беҙҙең Айҙар Әхмәҙиев та булған.


text:
Фото:
112-се Башҡорт кавалерия дивизияһы музейында ветерандар менән осрашыу үтте
Фото:
Еңеү көнө алдынан Башҡортостандың яугир-интернационалистары Бөйөк Ватан һуғышында ҡатнашыусылар менән осрашыуҙар үткәрә. Бындай сараларҙың береһе 112-се Башҡорт кавалерия дивизияһы музейында үтте.
Осрашыуҙы ойоштороусылар булып Башҡортостандың Хәрби хәрәкәттәр ветерандары союзы, 112-се Башҡорт кавалерия дивизияһы музейы, 112-се Башҡорт кавалерия дивизияһы ветерандары советы сығыш яһаны.
Сара сиктәрендә урындағы ветерандар ойошмаларының эшмәкәрлеген сағылдырған тематик фотокүргәҙмә ойошторолдо.
— Яңы быуын ветерандары фашизмға ҡаршы көрәшкән өлкән быуындан эстафета ҡабул итә. Үҙебеҙҙең өлкән яугирҙарыбыҙ тураһында онотмайбыҙ, бер генә сара ла уларҙың ҡатнашлығынан тыш үтмәй, — тине БР Хәрби хәрәкәттәр ветерандары союзы рәйесе Тимерйән Рәжәпов.
Ҡунаҡтар һәм ветерандар алдында башҡорт эстрадаһы йондоҙҙары Зилә һәм Хәсән Усмановтар, шағир-композитор Фәниә Даутова, 102-се башҡорт гимназияһы уҡыусылары, «Боевые друзья» вокаль-инструменталь ансамбле сығыш яһаны. Сара һуңында ветерандарға сәскәләр һәм бүләктәр тапшырылды.


text:
Төркиә телеканалы Башҡортостан тураһында фильм күрһәтте
ӨФӨ, 2014 йыл, 6 ноябрь. /«Башинформ» мәғлүмәт агентлығы/.
«ТРТ-Аваз» Төркиә дәүләт телеканалы эфирында Башҡортостан тураһында фильм күрһәтелде. Уны Төркиә телеканалының видеотөркөмө быйыл 9-12 октябрҙә республикала булғанда төшөргән.
«ТРТ-Аваз» — Төркиә, Әзербайжан, Ҡырғыҙстан, Үзбәкстан, Ҡаҙағстан территорияларында тәүлек әйләнәһенә эфирға сыҡҡан, Төркиә Республикаһының иң эре телеканалдарының береһе. Телеканал тапшырыуҙары милли сәнғәт шедеврҙары, төрки донъяның мәҙәни ваҡиғалары тураһында һөйләй. Тапшырыуҙа Башҡортостан һәм башҡорттар өсөн матди һәм мәҙәни мираҫтың мөһим, «бренд» объекттары сағылыш таба: «Урал батыр» эпосы һәм Шүлгәнташ мәмерйәһе, көрәш һәм ҡурай, думбыра һәм башҡорт балы.
Октябрь башында Өфөлә уҙған Милли спорт төрҙәре фестивале милли көрәште күрһәтеү майҙансығы булып торҙо. Республикала популяр булған милли көрәштең тарихы һәм уның үҫеш перспективалары хаҡында Башҡортостандың Милли көрәш һәм билбаулы көрәш федерацияһы рәйесе Вәкил Ильясов һөйләне.
Башҡорттарҙың милли мәҙәниәтенең һәр элементы был халыҡтың батырҙарса тарихы тураһында һөйләй. Башҡорт дәүләт филармонияһы солисы Ильяс Ҡарабулатов тәҡдим иткән «Ҡаһым-түрә» бейеүендә милли башҡорт батырҙарының береһе — Ҡаһым Мырҙашев — 1812 йылдағы Ватан һуғышында һәм рус армияһының Сит илгә хәрби хәрәкәттәрҙә күрһәткән батырлығы һәм ҡаһарманлығы өсөн миҙалдар һәм ордендар менән наградланған герой сағылдырылған.
Каналдың киң аудиторияһына республиканың гербында һәм флагында урын алған Башҡортостандың символы ла – милли музыка ҡоралы ҡурай ҙа күрһәтелгән. Төркиә аудиторияһы өсөн ҡурай моңон Башҡортостандың атҡаҙанған артисы, республика конкурстары лауреаты, «Ҡарауанһарай» фольклор-эстрада төркөмөндә ҡатнашыусы Илшат Ишморатов уйнаны. Сәсәндәрҙә – халыҡ бәйетселәрендә популяр булған думбыра ла башҡорт мәҙәниәтенең айырылғыһыҙ элементы булып тора. Был музыка ҡоралы һәм бәйеттәр башҡорттарҙы туғандаш ҡаҙаҡ халҡы менән берләштерә. Халыҡ-ара фестивалдәр еңеүсеһе, музыка ҡоралын үҙенселекле эшкәртеү өсөн диплом менән билдәләнгән Алмас Ишмөхәмәтов думбырала уйнап күрһәтте. Дөйөм төрки халыҡ музыка ҡоралдары менән берҙәм сифаттары һәм ҡурайҙың, думбыраның айырмалы үҙенсәлектәре хаҡында журналист, «Башинформ» мәғлүмәт агентлығының мәҙәниәт буйынса күҙәтеүсеһе Ләйлә Аралбаева һөйләне.
Башҡорт балы – Башҡортостандың бренды. Ысын солоҡ балы артынан телевидение төркөмө дүрт ҡурсаулыҡ төпкөлөнә – Бөрйән районына йүнәлде. Ағаста ырыу тамғаһы уйып яҙылған солоҡ эргәһендә төрөк журналисы башҡорт солоҡсолоғоның ғөрөф-ғәҙәттәре тураһында һөйләне.
Телевизион фильм Башҡортостан территорияһында урынлашҡан үҙенсәлекле иртә палеолит ҡомартҡыһы – Шүлгәнташ мәмерйәһе хаҡында бәйән итә. Тележурналист ЮНЕСКО-ның Бөтә донъя мәҙәни мираҫының яҡынса исемлегенә индерелгән ҡомартҡының «Урал батыр» башҡорт халыҡ эпосы менән тығыҙ бәйләнештә булыуын билдәләй.


text:
Өфөлә инвестпроекттар конкурсында еңгәндәрҙең ике миллион һумға тиклем аҡса алыу мөмкинлеге бар
Өфө ҡала үҫеше һәм бәләкәй эшҡыуарлыҡҡа ярҙам итеү фонды инвестиция проекттары буйынса сираттағы конкурсын үткәрә. Заявкалар 30 апрелгә тиклем ҡабул ителә. Проекттар тикшерелеп, хуплау тапҡандан һуң конкурсанттар займ килешеү буйынса ярайһы ҙур суммаға дәғүә итә аласаҡ.
Конкурс Өфө ҡалаһы ҡала округында Бәләкәй һәм урта эшҡыуарлыҡты үҫтереү программаһын тормошҡа ашырыу сиктәрендә квартал һайын үткәрелә. Еңеүселәр йылына 16 процент менән 100 меңдән алып ике миллионға һумға тиклем аҡса алыу мөмкинлегенә эйә.
Хәтерегеҙгә төшөрәйек, былтыр инвестиция проекттары буйынса биш конкурс үткәрелде, унда дөйөм алғанда 32,5 миллион һум суммаға 35 заявка килде. Шулар араһынан 18 проект 12 миллион һумға яҡын суммаға финансланды.
Финанс ярҙамы алыу тәртибе, талаптары һәм шарттары тураһында бөтөн мәғлүмәт Өфө ҡала үҫеше һәм бәләкәй эшҡыуарлыҡҡа яҙам итеү фондының сайтында бирелгән.


text:
Стәрлебаш районында Бөйөк Ватан һуғышында ҡатнашыусылар торлаҡ сертификаттары алды
Стәрлебаш районы хакимиәтендә Бөйөк Ватан һуғышы ветерандарына һәм унда ҡатнашыусыларҙың тол ҡатындарына торлаҡ һатып алыу өсөн социаль түләүҙәр алыуға сертификаттар тапшырыу тантанаһы үтте. Торлаҡ сртификаттарын ике Бөйөк Ватан һуғышы ветераны һәм унда ҡатнашыусыларҙың ете тол ҡатыны – йәмғеһе туғыҙ кеше алды, тип хәбәр иттеләр район хакимиәтенең мәғлүмәт-аналитика бүлегенән. Сертификаттарҙың дөйөм суммаһы – туғыҙ миллион һумдан ашыу.
Стәрлебаш районы хакимиәте башлығы Фәнүр Туҡтаров ветерандарға Ватанға тоғролоҡтары, батырлыҡ һәм ҡыйыулыҡ күрһәткәндәре өсөн рәхмәтен белдерҙе. Хәҙер ветерандарға уңайлы торлаҡ табыу төп бурыс булып тора, тип билдәләне ул. Хакимиәт башлығы тейешле хеҙмәттәргә документтар әҙерләүҙә ветерандарға ярҙам итергә ҡушты.
Дөйөм алғанда 2012 йылда Стәрлебаш районында 30 Бөйөк Ватан һуғышы ветераны торлаҡ сертификаттары алған. Уларҙың дөйөм суммаһы – 30 миллион һумдан ашыу.


text:
Өфөлә йыл башынан 5300 үҫмер ваҡытлыса эшкә урынлашҡан
Өфөлә йәшәгән 5300 үҫмер 2012 йылдың тәүге ете айы эсендә ваҡытлыса эшкә урынлашҡан. Өфөнөң Халыҡ мәшғүллеге үҙәге был ваҡыт эсендә эш тәҡдим итеүселәр менән 148 килешеү төҙөгән.
— Ғәҙәттә, балаларҙың күпселеге уҡыуҙан бушаған ваҡытта мәктәптәрҙә эшләй. Шуға күрә килешеүҙәр йышыраҡ әлеге мәғариф учреждениелары менән төҙөлә. Уҡыусылар мәктәп алды территорияһын сүп-сарҙан таҙарта, төҙөкләндерә һәм йәшелләндерә, түтәл утай, шулай уҡ китапханала ярҙам итә, — тип һөйләне «Башинформ» агентлығына баш ҡаланың Халыҡ мәшғүллеге үҙәге инспекторы Ирина Лукьянова.
Иҫегеҙгә төшөрәбеҙ, дөйөм алғанда Башҡортостанда ағымдағы йылдың ғинуарынан алып июленә тиклем 21 мең уҡыусы ваҡытлыса эшкә урынлаштырылды. Йыл аҙағына был күрһәткес кәм тигәндә 27 мең кеше тәшкил итергә тейеш.
Үҫмерҙәр өсөн минималь эш хаҡы әлеге ваҡытта республикала 977,5 һумға тиң.


text:
Йыл аҙағына тиклем бюджет хеҙмәткәрҙәре өҫтәмә эш хаҡы аласаҡ
— Беҙ 2014 йылға бюджет хеҙмәткәрҙәренә эш хаҡын 1,5 тапҡырға арттырыу бурысын ҡуйҙыҡ, — тине Башҡортостан Президенты Рөстәм Хәмитов блогерҙар менән осрашыуҙа. – Һәм беҙ был вәғәҙәбеҙҙе үтәйәсәкбеҙ.
Төбәк башлығы, йыл аҙағына тиклем бюджет хеҙмәткәрҙәре тағы бер аҡсалата түләү аласаҡ, тип билдәләне. Был бурысты бойомға ашырыу өсөн 1 миллиард 400 миллион һум аҡса кәрәк.
— Был аҡсаға Өфөлә яңы стадион төҙөргә мөмкин, — тип һыҙыҡ өҫтөнә алды Рөстәм Хәмитов.
Ләкин средстволар тап эш хаҡына йүнәлтеләсәк, сөнки республика халҡының эш хаҡы бик бәләкәй.
Тағы 600 миллион һум мәғариф системаһы хеҙмәткәрҙәренә түләүгә бүленәсәк. Уны уҡытыусылар сифатлы уҡытҡан өсөн дәртләндереү формаһында аласаҡ.
Республикала халыҡты лайыҡлы эш хаҡы менән тәьмин итеү буйынса реаль аҙымдар яһала. Мәҫәлән, ошо көндәрҙә минималь эш хаҡы күләме 4300 һумдан 5500 һумға тиклем күтәрелде.
— 2011 йыл аҙағына бюджет өлкәһе хеҙмәткәрҙәренең эш хаҡы 15 процентҡа арттырылырға тейеш, — тине Рөстәм Хәмитов. – Был өҫтәмә рәүештә 3,5 миллиард һум аҡса талап итәсәк.
Әгәр өс йыл буйына йыл һайын эш хаҡын 15 процентҡа арттырһаҡ, 2014 йылға ул 1,5 тапҡырға артасаҡ.


text:
Күмертауҙа «Йәштәр эшҡыуарлығы мәктәбе» асылды
Күмертауҙа Ырымбур дәүләт университеты филиалы нигеҙендә «Йәштәр эшҡыуарлығы мәктәбе» асылды. Күмертау хакимиәте һорауы буйынса Башҡортостандың Йәштәр сәйәсәте һәм спорт министрлығы менән ойошторолған проект республиканың бер нисә ҡалаһында, шул иҫәптән Өфөлә, Стәрлетамаҡта, Ишембайҙа, Салауатта һынап ҡаралған да инде.
Ҡала округы хакимиәтенең мәғлүмәт-аналитика бүлегенән хәбәр итеүҙәренсә, конкурс нигеҙендә һайлап алғандан һуң, «Йәштәр эшҡыуарлығы мәктәбе»ндә 35 кеше – Ырымбур дәүләт университетының Күмертау филиалы студенттары, шулай уҡ ҡала мәктәптәренең 10-11-се класс уҡыусылары шөғөлләнә башлаған. 72 сәғәтлек программа буйынса белем алғандан һуң, уларға тейешле таныҡлыҡтар биреләсәк. Бынан һуң йәштәр бизнес-проекттарын яҡлаясаҡ, конкурс ойоштороласаҡ. Еңеүселәр проекттарҙы үҫтереү һәм ғәмәлләштереү өсөн Ырымбур дәүләт университеты филиалы хакимиәтенән финанс ярҙам аласаҡ.
«Йәштәр эшҡыуарлығы мәктәбе» Күмертауҙа икенсегә асыла. Беренсе тапҡыр ул 2009 йылда ойошторолғайны. Ул ваҡытта йәштәр менән әҙерләнгән бизнес-проекттар республика һәм бөтә Рәсәй конкурстарына ебәрелде. Шулай итеп, Ырымбур дәүләт университетының Күмертау филиалы студенттары Башҡортостандың Краснокама районында үткәрелгән «Бизнес-йәй-2009» халыҡ-ара фестивалендә ҡатнашты. Фестиваль сиктәрендә бизнес-проекттар конкурсы ойошторолдо, унда Ырымбур дәүләт университеты филиалы студенты Татьяна Бердникованың проекты иң яҡшыһы тип танылды. 2009 йылдың октябрендә «Йәштәр эшҡыуарлығы мәктәбе»нең бизнес-проекттар конкурсында еңеүсе Ирина Калабухова II нанотехнологиялар өлкәһендә йәш ғалимдарҙың ғилми хеҙмәттәре буйынса халыҡ-ара конкурста ҡатнашты.
Белешмә өсөн. Башҡортостан Республикаһында «Йәштәр эшҡыуарлығы мәктәбе» 2008 йылдан башлап ойошторола. Уҡытыу республика бюджеты средстволары иҫәбенә бушлай үткәрелә. Әлеге ваҡытта проект республиканың күп ҡалаларында тормошҡа ашырыла.


text:
Фото:
Башҡортостанда йәй Кәкүк карнавалынан башланды
Фото:
ӨФӨ, 2015 йыл, 1 июнь. /«Башинформ» мәғлүмәт агентлығы, Ләйлә Аралбаева/.
Башҡортостандың Нуриман районында «Кәкүк сәйе» икенсе республика этно-фестивале уҙғарылды. Байрамда 500-ҙән ашыу кеше ҡатнашты. Фестиваль сиктәрендә «Кәкүк карнавалы», «Иң яҡшы башҡорт сәйе рецебы», «Иң яҡшы кәкүк бейеүе», «Иң яҡшы кәкүк йыры», «Иң яҡшы кәкүк костюмы», «Иң яҡшы кәкүк бутҡаһы рецебы» конкурстары ойошторолдо.
Нуриман районының мәғариф учреждениелары күргәҙмәләр әҙерләгән, тарихи-мәҙәни үҙәктәр «Кәкүк сәйе» йолаһын күрһәтте, фольклор коллективтары ҡунаҡтарҙы йыр-бейеүҙәр менән шатландырҙы. Ғафури районы Сәйетбаба ауылының тарихи-мәҙәни үҙәге байрамдың мәҙәни өлөшөн тәҡдим итте. Шулай уҡ шифалы үләндәр буйынса белгес Гордеевтың семинары булды, белгестәр кәңәштәр бирҙе. Барыһы ла тәмле үлән сәйҙәре, бал һәм милли ризыҡ менән һыйланды.
«Республикала Кәкүк сәйе кеүек байрамдарҙы һаҡларға һәм үҫтерергә, Рәсәйҙең башҡа төбәктәренән ҡунаҡтарҙы ҡабул итергә кәрәк», — тип билдәләне Дәүләт Думаһы депутаты, Башҡортостан халыҡтары ассамблеяһы Советы рәйесе Зөһрә Рәхмәтуллина.
Фестиваль ҡунаҡтары араһында Нуриман районы ветерандары һәм Өфө ҡалаһынан Өсөнсө быуын университеты тыңлаусылары бар ине. Сарала ҡатнашыусы балалар өсөн анимациялы программа әҙерләнгәйне. Башҡортостандың Туризм үҙәге социаль приюттарҙағы балалар фестивалдә ҡатнашһын өсөн махсус программа төҙөгән. Балаларҙың фотоэштәре махсуслаштырылған күргәҙмәгә индерелде.
«Фестиваль артабан да үҫешер һәм Нуриман районының туристик брендына әүерелер, тип ышанабыҙ», — тип билдәләне Нуриман районы хакимиәте башлығы Азамат Носратуллин.
«Кәкүк сәйе» байрамы яҙғы-йәйге осорҙа үткәрелә. Тәбиғәт ҡосағында сәй эсеү, уйын-көлкө, бейеү ойошторола. Унда халыҡтың ҡышҡы йоҡонан уянған тәбиғәткә табыныуы, ҡоштарҙың йылы яҡтан ҡайтыуына шатланыуы сағыла.
«Кәкүк сәйе» фестивален ойоштороусылар — Нуриман районы хакимиәте, «Павловка паркы» тау саңғыһы үҙәге, Башҡортостандың Сауҙа-сәнәғәт палатаһы, республиканың Туристик индустрия союзы, Халыҡтар дуҫлығы йорто, Мәҙәниәт министрлығы, Хеҙмәт һәм халыҡты социаль яҡлау министрлығы, Башҡортостандың Эшҡыуарлыҡ һәм туризм буйынса дәүләт комитеты булышлығында Туризм үҙәге.


text:
Төбәк аграрийҙары Рәсәйҙең интервенция фондына 14 мең тоннанан ашыу иген һатҡан Фото: Олег Яровиков
Төбәк аграрийҙары Рәсәйҙең интервенция фондына 14 мең тоннанан ашыу иген һатҡан
Төбәк аграрийҙары Рәсәйҙең интервенция фондына 14 мең тоннанан ашыу иген һатҡан Фото: Олег Яровиков
ӨФӨ, 2016 йыл, 29 сентябрь. /«Башинформ» мәғлүмәт агентлығы, Галина Бахшиева/.
Башҡортостан аграрийҙары дәүләт интервенция фондына дөйөм суммаһы 61, 9 миллион һумлыҡ алты мең тоннанан ашыу иген һатҡан. Ике көн йомғаҡтары буйынса илдең интервенция фондына 148, 5 миллион һумлыҡ 14 мең тоннанан ашыу ашлыҡ тапшырылған.
Сираттағы сауҙа 4 һәм 5 октябргә билдәләнгән.
Тулыраҡ мәғлүмәт менән Башҡортостан Ауыл хужалығы министрлығы сайтында танышырға мөмкин.
Алдан хәбәр ителгәнсә, республика аграрийҙары дәүләт интервенция фондына 185 мең тоннанан ашыу яңы уңыш игенен һатырға ниәтләй. Быйыл иген интервенцияһында 15 райондан 29 хужалыҡ ҡатнашыу теләген белдергән.
Рәсәйҙә иген һатыу һәм һатып алыу буйынса дәүләт интервенциялары 2001 йылдан үткәрелә. Уның маҡсаты – игенгә эске хаҡты тотороҡландырыу. Уңыш мул булған осраҡта был сара игендең артығын баҙарҙан алыу һәм хаҡтың үҫешен дәртләндереү мөмкинлеген бирә. Шуға күрә аграрийҙар юғалтыу кисермәй. Тауар интервенцияһы уңыш аҙ булған йылдарҙа дәүләт фондынан игенде баҙарға сығарыу ярҙамында хаҡты түбәнәйтеүгә иҫәпләнгән.
2009 йылдан интервенцияны үткәреү буйынса дәүләт агенты – Берләштерелгән иген компанияһы.


text:
“Башҡорт теле һәм әҙәбиәте йыл уҡытыусыһы” төбәк-ара конкурсы башлана
Өфөлә йыл һайын үткәрелеп килгән “Башҡорт теле һәм әҙәбиәте йыл уҡытыусыһы-2010” төбәк конкурсы башлана. Уны тантаналы асыу 30 мартта Рәми Ғарипов исемендәге Республика башҡорт гимназия-интернатында үткәрелә. Ошонда уҡ педагогик ярышта ҡатнашыусылар “Ижади йөкләмә” һәм “Инновацион тәжрибәне күрһәтеү” конкурстарында жюри алдына баҫасаҡ. Унан һуңғы көндәрҙә һәр ҡатнашыусы «Мастер-класс», «Халыҡ алдындая лекция» һәм «Фекер алышыуҙар» һынауҙарын үтәсәк.
Башҡорт теле һәм әҙәбиәте уҡытыусылары араһында оҫталыҡ конкурсы 2 апрелдә тамамлана. Уны ябыу тантанаһы Мәжит Ғафури исемендәге Башҡорт дәүләт академия драма театрында үткәреләсәк.
Конкурста Башҡортостандың төрлө ҡалаларынан һәм райондарынан, Һамар, Ырымбур һәм Силәбе өлкәләренән 63 педагог ҡатнаша.


text:
Милиция сафында енәйәтселеккә ҡаршы көрәш
БР буйынса Эске эштәр министрлығының Үҙ именлек идаралығы хеҙмәткәрҙәре йыл башынан алып төрлө енәйәттәр яһаған өсөн 76 милиция хеҙмәткәрен ҡулға алды. Хоҡуҡ һаҡлау органдары хеҙмәткәрҙәре араһында 49 вазифауи енәйәт, 18 ришүәт алыу факты һәм 11 мутлыҡ осрағы асыҡланған. Был һандарҙы БР буйынса Эске эштәр министрлығының Үҙ именлек идаралығы начальнигы Виктор Фоминых подразделениеның 2009 йылдың туғыҙ айындағы оператив-хеҙмәт эшмәкәрлеге йомғаҡтарына арналған брифингта килтерҙе.
Рәсәй Эске эштәр министрлығы структураһында Үҙ именлек идаралығы 1995 йылдың декабрендә төҙөлдө. 1996 йылдың июлендә махсус подразделение БР буйынса Эске эштәр министрлығында ла төҙөлдө. Идаралыҡ эске эштәр органдарында оҙаҡ йылдар эшләгән профессиональ әҙерлекле хеҙмәткәрҙәр менән тәьмин ителгән. Йыл һайын был идаралыҡ хеҙмәткәрҙәре йөҙәрләгән граждандарҙың ялыуҙары һәм ғаризалары буйынса тикшереүҙәр үткәрә.
Хоҡуҡ һаҡлау органдары хеҙмәткәрҙәре яғынан законһыҙ эш итеүҙәр ҡорбанына әйләнгән һәр граждан (347) 279-37-02, 279-37-04, 279-37-05 телефондары аша Үҙ именлек идаралығына йәки БР буйынса Эске эштәр министрлығының 128 ышаныс телефоны аша шылтыратып мөрәжәғәт итә ала.


text:
15 апрелдә Өфөлә ҡыҫҡа көбәкле ҡоралдарҙы легалләштереү яҡлылар митингыһы үтәсәк
Өфөлә «Динамо» стадионы янында Зәки Вәлиди урамы яғынан йәкшәмбе, 15 апрелдә ҡыҫҡа көбәкле ҡоралдарҙы легалләштереү яҡлылар митингыһы үтәсәк.
Ойоштороусылар хәбәр итеүенсә, сараны үткәреүгә ҡала власынан рәсми рөхсәт алынған.
Шул уҡ ваҡытта, ҡайһы бер мәғлүмәттәргә ярашлы, бындай митингылар был көндө Рәсәйҙең Мәскәү, Санкт-Петербург, Новосибирск, Һарытау, Екатеринбург, Волгоград, Түбәнге Новгород һәм башҡа ҡалаларында ла үтәсәк.
Өфөлә акция 14 сәғәттә башлана. Тулыраҡ мәғлүмәт — http://ufa.livejournal.com/ сайтында.


text:
Башҡортостанда Умартасылыҡты үҫтереү концепцияһы раҫланды
Башҡортостанда умартасылыҡты артабан үҫтереү өсөн республика Хөкүмәте 2020 йылға тиклем Умартасылыҡты үҫтереү концепцияһын раҫланы.
БР Ауыл хужалығы министрлығының матбуғат хеҙмәтенән хәбәр итеүҙәренсә, ҡабул ителгән концепцияға ярашлы, һәр муниципаль районда башҡорт тоҡомло бал ҡорттарын үрсетеү буйынса тоҡомсолоҡ репродукторы булдырыу, тоҡомсолоҡ заводының, тоҡомсолоҡ репродукторҙарының һәм умарталыҡтарҙың матди-техник базаһын нығытыу, шулай уҡ умартасылыҡ инвентарын һәм ҡорамалдарын етештереү буйынса махсус предприятиелар ойоштороу һәм уларҙы артабан үҫтереү, республиканың дөйөм белем биреү учреждениеларында умартасылыҡ дәрестәрен индереү планлаштырыла.
Башҡортостан Хөкүмәте ҡарамағында шулай уҡ Умартасылыҡ буйынса координация советы ойошторолдо. Ул умартасылыҡ өлкәһендә ғилми-етештереү һәм белем биреү эшмәкәрлегенә контроллек итәсәк, консультацион ярҙам күрһәтәсәк, ауыл хужалығы һәм башҡа предприятиеларҙың, фермер хужалыҡтарының һәм умартасылыҡ менән шөғөлләнгән граждандарҙың мәнфәғәттәрен яҡлаясаҡ.
Координация советы составына Башҡортостан Республикаһының башҡарма власть органдары, ойошмалар, йәмәғәт берләшмәләре вәкилдәре, ғалимдар һәм белгестәр инде.


text:
Владимир Путин төбәк парламентарийҙарының закон сығарыу башланғысын хупланыФото: Андрей Старостин
Владимир Путин төбәк парламентарийҙарының закон сығарыу башланғысын хупланы
Владимир Путин төбәк парламентарийҙарының закон сығарыу башланғысын хупланыФото: Андрей Старостин
ӨФӨ, 2016 йыл, 18 февраль. /«Башинформ» мәғлүмәт агентлығы, Арина Рәхимҡолова/.
Рәсәй Президенты Владимир Путин Башҡортостан Дәүләт Йыйылышы тәҡдим иткән «Коррупцияға ҡаршы эшмәкәрлек тураһында»ғы Федераль законға үҙгәрештәр индереү тураһында закон проектына ҡул ҡуйҙы. Новелла 2016 йылдың 26 февралендә үҙ көсөнә инә.
Закондың ғәмәлдәге редакцияһында федераль һәм төбәк дәүләт хеҙмәткәрҙәренә ҡулланылған тыйыуҙар һәм сикләүҙәр айырыла. Дөйөм алғанда, уларҙың хоҡуҡтары һәм бурыстары бер үк, әммә федераль чиновниктар өсөн «башҡа» тигән графа бар. Унда өҫтәмә сикләүҙәр инә. Башҡортостан парламентарийҙарының закон сығарыу башланғысы төбәк дәүләт хеҙмәткәрҙәре өсөн дә шундай графа индереүҙе күҙ уңында тота. Шулай итеп, варианттар бөтөрөлә, федераль һәм төбәк чиновниктарына бер үк талаптар ҡуйыла.
«Беҙҙең тәҡдимдәрҙе хуплауҙары бик ҡыуаныслы. Ошо Федераль законды ҡабул итеү коррупцияға ҡаршы эш итеү буйынса эштең һөҙөмтәлелеген арттырыу өсөн хоҡуҡи шарттар булдырыуға ҡайтып ҡала. Төҙәтмәләр кешенең хоҡуғын һәм иркен боҙмай, Конституцияның бөтә нормаларына тап килә», — тине Башҡортостандың Дәүләт Йыйылышы Рәйесе Константин Толкачев.


text:
Тәһәрәт
Тәһәрәт – Ислам динендә, тәндең айырым урындарын һыулап йыуыу/һөртөү. Пәйғәмбәребеҙ СҒС :"Кеше тәһәрәт алған саҡта ҡулдарын йыуғанда - уның ҡулдары ярҙамында эшләнгән гонаһтары ярлыҡаныр, битен йыуғанда - күҙҙәре менән эшләгән гонаһтары ярлыҡаныр, башын һыулап һөрткәндә - ҡолаҡтары менән эшләгән гонаһтары ярлыҡаныр, аяҡтарын йыуғанда - аяҡтары ярҙамында эшләгән гонаһтары ярлыҡаныр", тип әйткән.(Мөслим Тирмизи хәҙис йыйынтыҡтарынан).
Тәһәрәт алғанда ошо хәҙисте иҫтә тоторға кәрәк.
Йөкмәткеһе
Тәһәрәттең фарыздары[үҙгәртергә | вики-тексты үҙгәртергә]
1.Бер тапҡыр битте йыуыу.
2.Ҡулдарҙы терһәккә тиклем бер тапҡыр йыуыу.
3.Баштың дүртән бер өлөшөн һыулап һөртөү.
4.Аяҡтарҙы шайтаншыҡ(сираҡ) һөйәктәренә тиклем бер тапҡыр йыуыу.
Ошо ғәмәлдәрҙең береһе генә үтәлмәһә лә тәһәрәт дөрөҫ булмай.
Тәһәрәт алғанда нимәләр эшләргә кәрәкмәй[үҙгәртергә | вики-тексты үҙгәртергә]
1. Артыҡ күп һыу тотоноу.
2. Һыуҙы саманан тыш аҙ тотоноу.
3.Биткә һәм тәндең башҡа өлөштәренә һыуҙы сайпып һөртөү.
4.Тәһәрәт алғанда сәбәпһеҙ һөйләшеү.
5. Бысраҡ урында тәһәрәтләнеү.
6.Уң ҡул ярҙамында һенгереү.
7.Тәһәрәт алған саҡта,сәбәпһеҙ икенсе кеше ярҙамы менән файҙаланыу.
Тәһәрәттең сөннәттәре[үҙгәртергә | вики-тексты үҙгәртергә]
1 Тәһәрәт алырға ниәтләнеү.
2. Әғүҙү-бисмиллаһ менән башлау.
3.Иң беренсе ҡулдарҙы йыуыу.
4.Тештәрҙе мисүәк менән йәки бармаҡ менән йыуыу.
5.Тәһәрәт ғәмәлдәрен тиҙ-тиҙ бер бер артлы башҡарыу.
6.Ҡул менән ышҡып тәһрәтләнеү, һыулап ҡына сығырға түгел.
7.Ауыҙҙы өс ҡат сайҡау.
8.Танауға өс тапҡыр һыу алып һенгереү.
9.Тәндең һәр өлөшөн өсәр ҡат йыуыу.
10. Барыһын да иң беренсе уң яҡтан башлау.
11.Ҡул-аяҡтарҙы йыуғанда бармаҡтарҙан башлау.Бармаҡ араларын йыуыу.
12.Һаҡалдарҙы ентекләп йыуырға. Бармаҡтар менән тарарға.
13.Балдаҡтарҙы шылдырып йыуырға.
14.Ҡолаҡтарҙы һәм елкәне һыулап һөртөргә.
Тәһәрәтте нимә боҙа[үҙгәртергә | вики-тексты үҙгәртергә]
1.Тәндең берәй өлөшөнән ҡан, эрен, йәки яранан һүл аҡһа(улар ағып китһә)
2.Ҡоҫоу(ауыҙға тулғандай булһа)
3.Оло ярау, кесе ярау һәм газдар бүленеп сығыуы.
4.Иҫереү, иҫәңегерәү, иҫ юғалтыу.
5.Намаҙ ваҡытында ҡысҡырып көлөп ебәреү.
6.Ятып йә һөйәлеп йоҡлау.
Тәһәрәт алыу кәрәк осраҡтар[үҙгәртергә | вики-тексты үҙгәртергә]
1. Намаҙ уҡыр алдынан.
2.Йома хөтбәһенә барғанда.
3.Йыназа намаҙына барғанда.
4.Хаж ҡылған саҡта, Ҡәғбә тирәләй тәүаф ҡылыр өсөн.
5.Ҡөрьән китабын ҡулға алыр алдынан.
6. Тиләүәт сәждәһе ҡылыр алдынан.
Тәһәрәт нисек алына[үҙгәртергә | вики-тексты үҙгәртергә]
Әбү Хәнифә мәзхәбе буйынса
- Иң тәүҙә еңдәрҙе төрөп алырға.
- Мөмкинселеккә ҡарап ҡибла яғына боролоу.
- Тәһәрәт алырға ниәт итеү. Әғүҙә-бисмилланы әйтеү.
- Тәһәрәт иң тәүҙә уң ҡулдың суҡтарын өс тапҡыр йыуыуҙан башлана. Шунан һул яҡ. Һәр ағза шулай йыуыла һәм өсәр ҡат. Әгәр беләҙектәр булһа, ул торған урынды һыулап йыуырға.
- Аҙаҡ уң ҡул менән өс тапҡыр ауыҙҙы сайҡарға. Өс тапҡыр танауға һыу алып һул ҡул менән һемгерергә.
- Өс ҡат битте йыуырға.
- Аҙаҡ ҡулдарҙы терһәктәргә тиклем өс тапҡыр йыуырға.
- Устарҙы һыулап, башты һөртөргә, аҙаҡ ҡолаҡтарҙы, һуҡ бармаҡ менән ҡолаҡ эстәрен, баш бармаҡ менән ҡолаҡтың тыштарын һөртөргә. Һуңынан ҡул суҡтарының һырттары менән елкәне һөртөп алырға. Шунан һуң аяҡтарҙы, бармаҡтың араларын ентекләп йыуырға.
- Тәһәрәт алып бөткәс: "Әшһәдү әллә иләһә иләллаһу, үә әшһәдәннә Мөхәммәдү рәсүлүһү " тип әйтергә.
- Ошо доғаны уҡып ҡуйыу сауаплы: "Аллаһүмә-джәғәлни минә-ттәүүәбинә-үә-джғәлини минәл- мутәтаһһирин" ("Йә Аллаһ! Мине тәүбә ҡылыусыларҙан һәм таҙарыныусыларҙан итһәң ине")
-
Тахарат2.jpg
-
Тахарат1.jpg
-
Тахарат4.jpg


text:
Йәмәғәт ойошмалары пикетҡа сыҡтыФото: Олег Яровиков
Йәмәғәт ойошмалары пикетҡа сыҡты
Йәмәғәт ойошмалары пикетҡа сыҡтыФото: Олег Яровиков
18 февралдә Дзержинский скверында Федераль именлек хеҙмәтенең Башҡортостан Республикаһы буйынса идаралығы бинаһы эргәһендә башҡорт йәмәғәт ойошмалары ҡатнашлығында пикет ойошторолдо. Башҡорт йәштәре иттифағы, “Бөтә донъя башҡорттары ҡоролтайы (конгресы)” Йәмәғәт ойошмаларының халыҡ-ара берлеге, “Күк бүре” башҡорт ижтимағи хәрәкәте активистары, күрше өлкәләрҙең башҡорт йәмәғәт ойошмалары вәкилдәре, студенттар һәм журналистар хоҡуҡ һаҡлау органдарының йәмәғәт ойошмалары активистарын, интеллигенцияны һәм журналистарҙы эҙәрлекләүҙәренә ҡарата ризаһыҙлыҡ белдерҙе.
Пикетҡа сығыусылар үҙҙәренең хоҡуҡ һаҡлау органдарына түгел, ә уның ҡайһы бер етәкселәренең эшмәкәрлегенә ҡаршы сығыш яһауҙарын һыҙыҡ өҫтөнә алды. Әлегә тиклем йәмәғәт ойошмалары көс структуралары вәкилдәре менән һәр ваҡыт уртаҡ тел тапты, ә тегеләре, үҙ сиратында, йәмәғәтселәргә ҡарата бер ниндәй дәғүә белдермәне бит. Акцияла ҡатнашыусыларҙың фекеренсә, әлеге конфликт республикаға федераль көс структуралары төбәк органдарының хәҙерге етәкселеге килеүе менән бәйләнгән, тап уларҙың эшмәкәрлеге социаль һәм милләт-ара татыулыҡ хөкөм һөргән төбәктә ғауға сығарыу факторы булып хеҙмәт итә.
— 2009 йылдың сентябрендә башҡорт йәмәғәт ойошмалары вәкилдәре менән осрашыуҙа генерал Палагин, был ойошмаларға ҡарата бер ниндәй дәғүәһе юҡ, тип белдергәйне, — тинеләр пикетта, — әммә йәмәғәт ойошмалары активистарын нигеҙһеҙ эҙәрлекләү, уларҙың эш урындарына һәм өйҙәренә барып тентеү үткәреү генералдың үҙ һүҙендә тормауын күрһәтә.
Пикетта ҡатнашыусылар йәмәғәт ойошмаларын законһыҙ эҙәрлекләүҙәрҙе туҡтатҡансы, Башҡортостан халыҡтары араһында бер-береһенә ҡарата дошманлыҡ һәм нәфрәт таратыусы ысын экстремистарға, провокацион интернет-ресурстар ойоштороусыларға ҡаршы реаль саралар күргәнсе үҙ акцияларын дауам итәсәктәрен белдерҙе.


text:
Башҡортостандың Өфө районында ете йортто һыу баҫҡан Фото: Рәсәй Ғәҙәттән тыш хәлдәр министрлығының Башҡортостан буйынса баш идаралығы архивынан
Башҡортостандың Өфө районында ете йортто һыу баҫҡан
Башҡортостандың Өфө районында ете йортто һыу баҫҡан Фото: Рәсәй Ғәҙәттән тыш хәлдәр министрлығының Башҡортостан буйынса баш идаралығы архивынан
ӨФӨ, 2016 йыл, 25 апрель. /«Башинформ» мәғлүмәт агентлығы, Галина Бахшиева/.
24 апрелдә Өфө районы Алексеевка ауылы янында Ағиҙел йылғаһының кимәле күтәрелеүе сәбәпле ете йортто һыу баҫҡан.
Кәрәк осраҡта эвакуациялау өсөн Алексеевка ауылы мәҙәниәт йортонда ваҡытлыса урынлаштырыу пункты әҙер. Был хәл контроль аҫтында тотола.
Урындағы халыҡ иҫкәртелгән, әммә улар эвакуациянан баш тарта, тип хәбәр иттеләр Рәсәй Ғәҙәттән тыш хәлдәр министрлығының Башҡортостан буйынса баш идаралығының матбуғат хеҙмәтендә.
«Башинформ» агентлығы хәбәр иткәнсә, 23 апрелдә Өфө ҡотҡарыусылары «Дуҫлыҡ» баҡсасылыҡ ширҡәтендә һәм Максимовка ҡасабаһында йәшәгән 12 ғаиләне эвакуациялаған.
Әлеге ваҡытта Рәсәй Ғәҙәттән тыш хәлдәр министрлығының Башҡортостан буйынса баш идаралығы «Юғары әҙерлек» режимында эшләй. Оператив төркөмдәр һыу баҫыу ихтималы юғары булған урындарҙа ташҡынға мониторинг үткәрә.
Ҡотҡарыусылар һыу баҫҡан осраҡта оператив эш итергә тулыһынса әҙер. Һыу баҫыу янаған биләмә муниципалитеттары аҙыҡ-түлек, кәрәк-яраҡтар, медикаменттар менән тәьмин ителгән. Ваҡытлыса урынлаштырыу пункттары ла алдан әҙерләнгән.


text:
Үткән ял көндәрендә автоаварияларҙа 11 кеше һәләк булған
Үткән йома, шәмбе, йәкшәмбе көндәрендә республика юлдарында 49 юл-транспорт һәләкәте теркәлгән, 11 кеше һәләк булған, 56-һы йәрәхәт алған.
Иң ҡурҡыныс авария йома көндө Белорет районында булған. Ҙур тиҙлек менән килгән «Лада Приора» ҡаршы хәрәкәт һыҙатына сығып, «Урал» машинаһына бәрелгән. Еңел автомобилдә булғандарҙың барыһы ла – водитель һәм дүрт пассажир – урында уҡ һәләк булған. «Урал» машинаһы водителе зыян күрмәгән, тип хәбәр итә Башҡортостан Республикаһы буйынса Эске эштәр министрлығының ЮХХДИ идаралығының матбуғат хеҙмәте.


text:
Дәүләт автоинспекцияһы хеҙмәткәрҙәре көнө менән!
Бөгөн Юл хәрәкәте хәүефһеҙлеге дәүләт инспекцияһы хеҙмәткрҙәре үҙҙәренең һөнәри байрамын билдәләй. Ошо айҡанлы Башҡортостан Президенты Мортаза Рәхимов улар исеменә ҡотлау ебәрҙе. Унда, атап әйткәндә, шулай тиелә:
«Һеҙҙең хеҙмәтегеҙ юл хәрәкәте хәүефһеҙлеген тәьмин итеүгә, автомобиль магистралдәрен һәм транспортты һөҙөмтәле файҙаланыуға тос өлөш индерә. Көн һайын, һауа шарттары ниндәй булыуға ҡарамаҫтан, Дәүләт автоинспекцияһы хеҙмәткәрҙәре – республика юлдарында хоҡуҡ тәртибе һағында. Эске эштәр органдарының башҡа хеҙмәткәрҙәре кеүек үк һеҙ ҙә үҙ һаулығығыҙҙы, ҡайһы берҙә ғүмерегеҙҙе лә ҡурҡыныс аҫтына ҡуяғыҙ.
Бөгөн автомобилләштереү әүҙем барған шарттарҙа юл-транспорт комплексы инфраструктураһы йылдам үҫешә, юлда шарттар ҡатмарлаша. Шуға күрә юл хәрәкәтендә ҡатнашыусыларҙың ғүмерен һәм һаулығын һаҡлау буйынса бурыстарҙы хәл итеү һеҙҙән даими әҙерлек, профессионализм, ҡыйыулыҡ һәм фиҙакәр хеҙмәт талап итә.
Киләсәктә лә үҙ бурысығыҙҙы намыҫ менән үтәрһегеҙ, һеҙҙең хеҙмәт ветерандары тарафынан һалынған иң яҡшы традицияларҙы дауам итеп үҫтерерһегеҙ, тип ышанам!
Һеҙгә һаулыҡ, именлек һәм бәхет, Ватаныбыҙ именлеге хаҡына яуаплы хеҙмәтегеҙҙә уңыштар теләйем!
Башҡортостан Республикаһы Президенты М.Рәхимов».


text:
Фото:
Башҡортостан Президенты Бөрө районында «Максимовка сусҡасылыҡ комплексы» йәмғиәтендә булды
Фото:
Республиканың төньяғы буйлап эш сәфәре барышында Башҡортостан Президенты Мортаза Рәхимов Бөрө районының Осиновка ҡасабаһындағы «Максимовка сусҡасылыҡ комплексы» яуаплылығы сикләнгән йәмғиәтен ҡараны. Был – һимертеү майҙансығы. Бындағы корпустарҙың береһендә алты мең башҡа яҡын сусҡа тотола. Республика башлығына әйтеүҙәренсә, туғыҙ корпустан торған төҙөлөүсе комплекс октябргә тиклем файҙаланыуға тапшырыласаҡ. Яҡын киләсәктә сусҡаларҙың дөйөм иҫәбе 17 мең самаһы тәшкил итәсәк.
Комплекста мал аҙығы һәм һыу таратыу тулыһынса автоматлаштырылған, ҡул хеҙмәте юҡ тиерлек. Предприятие йәнә һуйыу, эшкәртеү цехын, шулай уҡ генетик һәм селекцион-гибрид комплекстарын төҙөүҙе планлаштыра.
Мортаза Рәхимов комплекстың мал аҙығы базаһы торошо менән ҡыҙыҡһынды. Президентҡа мал аҙығы менән проблемалар булмауы хаҡында һөйләнеләр, өҫтәүенә, предприятие мал аҙығын үҙе етештереүгә тотонасаҡ. Ә дөйөм алғанда Максимовка сусҡасылыҡ комплексының үҫеш программаһы мал иҫәбен 500 меңгә еткереүҙе күҙаллай. Әлеге ваҡытта комплекс Яңы Өфө ит комбинатына, Туймазының «Сава» комбинатына, шулай уҡ Ҡырмыҫҡалы районының ит эшкәртеү цехына сусҡалар оҙата.
БР Президенты Бөрөлә йәнә бассейны һәм спорт залы булған физкультура-һауыҡтырыу комплексы төҙөлөшөнөң барышы менән танышты. Уның төҙөлөшө Бөрөнөң 350 йыллығы сиктәрендә алып барыла, юбилей 2013 йылда билдәләнәсәк. Комплекс төҙөлөшө уҙған йылдың көҙөндә башланған. Әлеге ваҡытта төҙөлөш майҙанына яңы подрядсы —СУ-10 яуаплылығы сикләнгән йәмғиәте килгән. Төҙөүселәр Республика Көнөнә ҡарата эштәрҙең байтаҡ өлөшө тамамланасаҡ, тип вәғәҙәләй. Бының өсөн бөтә мөмкинлектәр ҙә бар.


text:
Башҡортостандың йәш эшҡыуарҙары конкурста ҡатнашыуға саҡырыла
1 августа Башҡортостанда «Рәсәйҙең йәш эшҡыуары» бөтә Рәсәй конкурсының төбәк этабында ҡатнашыу өсөн заявкалар ҡабул ителә башланы.
Бәйгелә 14-30 йәштәрҙәге бизнесмендар ҡатнаша ала. Еңеүселәр түбәндәге номинациялар буйынса билдәләнәсәк: «Уңышлы старт», «Социаль яуаплы бизнес», «Студенттар бизнесы», «Инновацион бизнес», «Ауыл хужалығы», «Производство» һәм башҡалар.
Заявкаларҙы 20 сентябргә тиклем Өфө ҡалаһы, Ленин урамы, 10 адресы буйынса БР Йәштәр сәйәсәте һәм спорт министрлығына ебәрергә кәрәк. Телефондар: 8(347)251-57-11, 251-14-75. Шулай уҡ бәйгенең интернет-сайтында электрон төрҙә заявкалар ҡабул ителә.
Конкурс тураһында положение БР Йәштәр сәйәсәте һәм спорт министрлығының рәсми сайтында урынлаштырылған.
Еңеүселәр ҡиммәтле бүләктәр һәм дипломдар менән бүләкләнәсәк. Бынан тыш, иң яҡшы проекттар авторҙары Бөтә Рәсәй конкурсына Мәскәүгә барасаҡ. Федераль кимәлдәге сара ноябрҙә үтә.


text:
"Полиэф"та эш процесын камиллаштыралар
"Полиэф" асыҡ акционерҙар йәмғиәтендә эш процесын камиллаштырыу бара. Предприятие етәкселеге фекере буйынса, был йәмғиәттең производство-финанс эшмәкәрлеге күрһәткестәрен яҡшыртыуға булышлыҡ итәсәк.
Камиллаштырыу буйынса алып барылған эштең асылы ябай. Предприятие етәкселеге юғары һөҙөмтәле һәм аҙ сығымдар талап иткән процестарҙы ойоштороу иҫәбенә "һаҡсыл производство" принцибын индерергә ынтыла.
Предприятиеның матбуғат хеҙмәте белдереүенсә, көсәйтеү талап иткән йүнәлештәр билдәләнгән дә инде. Был әҙер продукцияны етештереү кимәлен күтәреү һәм сеймал, реагенттар, энергоресурс сығымдарын, ремонт сроктарын, дебитор бурыстарын кәметеү, склад запастарын оптимизациялау. Шулай уҡ предприятиела эш процесын камиллаштырыу буйынса һөҙөмтәле һәм ысынбарлыҡҡа яраҡлаштырылған тәҡдим индереүселәрҙе дәртләндереү системаһы ла булдырыласаҡ.


text:
Беларусь инвесторҙары Башҡортостанда йорт һалыу комбинатын төҙөргә планлаштыра
Башҡортостанда Беларусь Республикаһы делегацияһы булды. Өс көнлөк визит дауамында Башҡортостан етәкселеге һәм эшлекле даирәһе менән һөйләшеүҙәр үткәрелде. Шулай уҡ ҡунаҡтар төбәктең төҙөлөш комплексы предприятиеларында булды.
Беларусь делегацияһы вәкилдәре Башҡортостан Республикаһы Президенты Хакимиәте етәксеһе Владимир Балабанов һәм БР Хөкүмәте Премьер-министры урынбаҫары – торлаҡ-коммуналь хужалыҡ министры Сергей Афонин менән осрашыу үткәрҙе. Вице-премьер менән осрашыуҙа яҡтар һуңғы йылдарҙа торлаҡ төҙөлөшө өлкәһендәге эшмәкәрлектең төп һөҙөмтәләрен билдәләне.Торлаҡ төҙөлөшө күләмдәре буйынса Башҡортостан – Волга буйы федераль округында лидерҙар иҫәбендә. Былтыр республикала 2,1 миллион квадрат метрҙан ашыу торлаҡ сафҡа индерелгән. Беларусь Республикаһында йылына 5 миллион квадрат метрҙан ашыу торлаҡ төҙөлә.
Беларусь делегацияһы төҙөлөш комплексы һәм индустрияһы предприятиелары эшмәкәрлеге менән танышты, тип хәбәр иттеләр БР Төҙөлөш һәм архитектура буйынса дәүләт комитетының матбуғат хеҙмәтенән. Улар иҫәбендә — «Сода», «Салауатбыяла», «ГлавБашСтрой», «Трест КПД» асыҡ акционерҙар йәмғиәттәре, «Компания Грайн» яуаплылығы сикләнгән йәмғиәте, «Лассельсбергер» предприятиеһы һәм «Өфө Инвестиция-төҙөлөш комитеты» муниципаль унитар предприятиеһы.
Беларусь вәкилдәре Башҡортостанда йорт һалыу комбинатын төҙөргә теләй, ҡеүәте – йылына 100-150 мең квадрат метр торлаҡ. Әлеге ваҡытта Өфө хакимиәте менән «Гомель йорт һалыу комбинаты» асыҡ акционерҙар йәмғиәте араһында һөйләшеүҙәр алып барыла.


text:
Силәбе өлкәһендә «Рәсүл уҡыуҙары» үтә
ӨФӨ, 2015 йыл, 18 май. /«Башинформ» мәғлүмәт агентлығы, Арина Рәхимҡолова/.
Силәбе өлкәһенең Троицк ҡалаһында «Рәсүл уҡыуҙары: Ислам Рәсәйҙең тарихында һәм бөгөнгө тормошонда» исемле бөтә Рәсәй ғилми-ғәмәли конференция ойошторола. Форум Башҡортостанда тыуып үҫкән билдәле мәғрифәтсе Зәйнулла Рәсүлевтың иҫтәлегенә арналған. Конференция Силәбе өлкәһендә дүртенсе тапҡыр уҙғарыла.
Форум фәнни берекмәне Рәсәй мосолмандарының тарихи һәм рухи традицияларын, донъялағы ислам берләшмәһенең мөһим проблемаларын, хәҙерге заманда диндең ролен тикшереүгә йәлеп итеү маҡсатында үткәрелә. Конференцияла төбәк башҡарма власть һәм урындағы үҙидара органдары, хоҡуҡ һаҡлау органдары, фәнни берекмә, йәмәғәт берләшмәһе һәм дини ойошма вәкилдәре ҡатнашасаҡ. Форумға Башҡортостандан һәм башҡа төбәктәрҙән ҡунаҡтарҙың килеүе көтөлә.
Дәүләт, гражданлыҡ йәмғиәте институттары һәм традицион ислам вәкилдәре араһында үҙ-ара килешеп эш итеүҙе үҫтереү конференцияның төп темаһы буласаҡ.
«Рәсүл уҡыуҙары» программаһы сиктәрендә Силәбе дәүләт университетының Троицк филиалында бер нисә секция эшләйәсәк, унда Силәбе өлкәһе, Башҡортостан, Татарстан ғалимдары сығыш яһаясаҡ.
Конференция барышында Силәбе өлкәһе һәм Рәсәй мосолмандарының Үҙәк диниә назараты, шулай уҡ Силәбе өлкәһе мосолмандарының төбәк диниә назараты араһында социаль партнерлыҡ тураһында килешеүҙәргә ҡул ҡуйыласаҡ.
Зәйнулла Рәсүлев — күренекле дин әһеле һәм йәмәғәт эшмәкәре. Билдәле мәғрифәтсе 1833 йылдың 25 мартында Шәрип ауылында (Башҡортостандың хәҙерге Учалы районы) тыуған. Һуңынан Нәҡшбәндиә тәриҡәтенең танылған шәйехе булып китә, Троицкиҙа «Рәсүлиә» мәҙрәсәһен аса. 1917 йылда вафат була. Донъяла уның юлынан барыусы шәкерттәр бик күп.


text:
Октябрьскийҙа һаулыҡ мөмкинлектәре сикләнгән кешеләр араһында спорт фестивале үтте
Октябрьскийҙа ҡаланың социаль хеҙмәтләндереү дәүләт учреждениеларында йәшәгән һаулыҡ мөмкинлектәре сикләнгән кешеләр араһында мәҙәни-спорт фестивале үтте. Бәйгелә психоневрология интернаттары, ҡарттар һәм инвалидтар йорттары, инвалидтар өсөн балалар йорттарынан 12-78 йәштәрҙәге 200-ҙән ашыу кеше ҡатнашты. Сарала ҡатнашыусылар туристик йыр, йәйәүлеләр туризмы, гер күтәреү, дартс, йүгереү буйынса көс һынашты. Турнирҙан һуң милли уйындар ойошторолдо.
Сара йомғаҡтары буйынса йыйылма командалар араһында беренсе урынға Октябрьский лайыҡ булды. Абсолют еңеүсе тип Нефтекама психоневрология интернаты танылды, учреждениеға күсмә Кубок тапшырылды.
Фестиваль юғары кимәлдә үтте. Һаулыҡ мөмкинлектәре сикләнгән кешеләр өсөн ул ысын мәғәнәһендә байрамға әүерелде, тип хәбәр иттеләр Октябрьский ҡалаһы хакимиәтенең мәғлүмәт-аналитика бүлегенән.


text:
Республиканың 26 районында ғәҙәттән тыш хәл режимы индерелгән
Башҡортостандың Күгәрсен районында аномаль эҫе һауа торошо, ҡоролоҡ сәбәпле хужалыҡтарҙа барлыҡҡа килгән ауыр хәл арҡаһында ғәҙәттән тыш хәл режимы индерелде.
Рәсәй Ғәҙәттән тыш хәлдәр министрлығының Башҡортостан буйынса Баш идаралығының матбуғат хеҙмәтенән хәбәр итеүҙәренсә, бөгөнгө көндә ғәҙәттән тыш хәл режимы республиканың 26 муниципаль районында индерелгән.
Шулай итеп, Белорет, Ишембай, Баймаҡ, Әлшәй, Дәүләкән, Хәйбулла һәм Йылайыр райондарында ғәҙәттән тыш хәл режимы саранча арҡаһында индерелде.
Аномаль эҫе һауа торошо, ҡоролоҡ арҡаһында ауыл хужалығы культуралары һәләк булыу сәбәпле Көйөргәҙе, Баймаҡ, Ғафури, Дәүләкән, Әбйәлил, Тәтешле, Балаҡатай, Мишкә, Ҡариҙел, Өфө, Хәйбулла, Әлшәй, шулай уҡ Борай, Миәкә, Благовещен, Күгәрсен райондарында һәм Күмертауҙа ғәҙәттән тыш хәл режимы индерелде.
Бүздәк районында бындай режим — борсаҡлы ҡойма ямғыр яуыу, Стәрлетамаҡ районында — Наумовка ауыл советының Васильевка ауылы эргәһендә нефть ҡалдыҡтары түгелеү сәбәпле индерелде.


text:
Белогорск районы ветерандары Башҡортостандан аҙыҡ-түлек тултырылған пакеттар аласаҡ
1500 һуғыш ветераны һәм уларға тиңләштерелгән кешеләр Еңеү көнөндә Белогорьеға еткерелгән аҙыҡ-түлек пакеттары аласаҡ, тип хәбәр иттеләр БР Ауыл хужалығы министрлығының матбуғат хеҙмәтенән. Республиканың агросәнәғәт предприятиелары Белогорск районы ветерандарын 9 май байрамы менән ҡотлау идеяһын хупланы.
БР Ауыл хужалығы министрлығы был төбәккә ярҙам итеү сараларына ведомстволар араһында беренселәрҙән булып ҡушылды. Министрлыҡ хеҙмәткәрҙәре, бер төркөм ауыл хужалығы ойошмалары үҙҙәренең бер көнлөк эш хаҡын күсерҙе, ә республиканың алдынғы эшкәртеүсе һәм аҙыҡ-түлек предприятиелары Ҡырым халҡына гуманитар ярҙам әҙерләүҙә ҡатнашты. «Башагропродукт» дәүләт унитар предприятиеһы базаһында аҙыҡ-түлек йөгө партияһын йыйҙылар: ул төрлө-төрлө ярмалар, макарондар, шәкәр ҡомо, киптерелгән һәм ҡуйыртылған һөт, үҫемлек майы, быҡтырылған ит, консервалар, он, бал. Барлығы 36 тонналап продукция, улар ике ауыр йөклө машинала Ҡырымға оҙатылды.
Бөгөн, 5 майҙа, Башҡортостан шефлыҡҡа алынған районға тоҡомло айғырҙар партияһын ебәрәсәк, улар махсус рәүештә республиканың тоҡомло хужалыҡтарынан һайлап алынған. Иҫегеҙгә төшөрәбеҙ, Белогорск районы Ҡырымда берҙән-бер ҡымыҙ етештереүсе район.


text:
Рәсәй-Башҡортостан телеканалында бөгөн ,,Синяя птица,, Бөтә Рәсәй конкурсының төбәк –һайлап алыу турын ойоштороусыларҙы бүләкләү тантанаһы үтте
Рәсәй-Башҡортостан телеканалында бөгөн „Синяя птица„ Бөтә Рәсәй конкурсының төбәк –һайлап алыу турын ойоштороусыларҙы бүләкләү тантанаһы үтте.
Телерадиотапшырыуҙар компанияһының директоры Азамат Сәлихов рәхмәт хаттарын һайлап алыу турын ойоштороусыларға һәм компанияның айырым хеҙмәткәрҙәренә тапшырҙы. Баһалама ағзаларына айырым иғтибар. Улар араһында билдәле музыканттар,йырсылар һәм мәҙәниәт эшмәкрәҙәре. Бөтә Рәсәй конкурсында Башҡортостандан кем ҡатнашасағы ноябрь айында билдәле буласаҡ.